title: Autoteollisuus

text:
Ensimmäisen käytännöllisen ja toimivan, ottomoottorilla varustetun ajoneuvon, valmisti saksalainen Karl Benz vuonna 1885. Benzille myönnettiin hänen kehittämäänsä ajoneuvoa koskeva patentti 29. päivänä tammikuuta vuonna 1886 ja hän aloitti niiden suuremmassa mittakaavassa tapahtuvan valmistuksen vuonna 1888. Benzin ajoneuvojen myynti sai vahvan sysäyksen sen jälkeen, kun hänen vaimonsa Bertha Benz oli elokuussa 1888 suorittanut ensimmäisen varsinaisen pitkänmatkan ajon, Mannheimista Pforzheimiin ja takaisin (n. 100 km per sivu), ja osoittanut, että hevoseton vaunu soveltuu jokapäiväiseen käyttöön. Vuonna 2008 museotieksi nimetty Bertha Benz Memorial Route seuraa alkuperäistä reittiä ja kunnioittaa näin tätä autohistorian kenties tärkeintä tapahtumaa.
Pian tämän jälkeen, vuonna 1889, stuttgartilaiset Gottlieb Daimler ja Wilhelm Maybach suunnittelivat ajoneuvon, joka oli jo enemmänkin auto, kuin hevosvetoiset vaunut joihin on liitetty moottori. Kaksikkoa pidetään yleisesti myös maailman ensimmäisen moottoripyörän, vuonna 1885 esitellyn Daimler Reitwagenin keittäjinä. Kaikesta edelläkerrotusta "ensimmäisenä maailmassa" -tiedosta poiketen, Padovan yliopiston tohtori ja insinööri Enrico Bernardi patentoi vuonna 1882 suunnitelman, jossa hänen poikansa kolmipyörään oli asennettu yksisylinterinen, 0,024 hevosvoimainen (17,9 W), 122 cm:n polttomoottori. Tämä tapahtui samoihin aikoihin kuin Benzin ensimmäisen moottorin esittely, ja tämä tekee Bernardin ajoneuvosta vakavasti otettavan kandidaatin ensimmäiseksi omavoimaisesti liikkuvaksi ajoneuvoksi eli automobiiliksi sekä ensimmäiseksi moottoripyöräksi.


title: Autoteollisuus

text: Ajoneuvoteollisuus käynnistyi laajassa mittakaavassa 1890-luvulla, jolloin sadat yhtiöt ja yksityiset henkilöt aloittivat hevosettomien vaunujen valmistuksen. Vaikka polttomoottorien ja ensimmäisten moottoroitujen ajoneuvojen kotimanner olikin Eurooppa, Yhdysvallat otti nopeasti johtopaikan maailman surimpana autoja valmistavana maana, ja piti tätä sijaa hallussaan useita vuosikymmeniä. Ennen 1930-luvun Suurta lamaa liikenteessä oli arviolta 32 miljoonaa autoa, näistä 90% oli amerikkalaisen autoteollisuuden valmistamia. Noihin aikoihin Yhdysvalloissa oli yksi auto 4,87 henkeä kohden. Toisen maailmansodan jälkeen Yhdysvaltojen osuus maailman autotuotannosta oli 75%. Vuonna 1980 Japani ohitti Yhdysvallat suurimpana autojen valmistusmaana, mutta amerikkalaiset ottivat kärkipaikan taas vuonna 1994. Vuonna 2006 Japani kiilasi taas Yhdysvaltojen ohi ykköseksi ja piti tätä paikkaa vuoteen 2009 saakka, jolloin Kiina meni maailmantilaston kärkeen 13,8 miljoonalla valmistuneella autolla.


title: Autoteollisuus

text: Lukemat vuodelta 2014 ovat: "1:" Kiina: 23,7 miljoonaa, "2:" USA 11,6 miljoonaa, "3:" Japani 9,7 miljoonaa ajoneuvoa. Luvut sisältävät sekä henkilö- että hyötyajoneuvot.


title: Autoteollisuus

text: Autotehdas on usein vain autojen kokoonpanopaikka, kun autojen komponentit valmistetaan erillisissä tehtaissa. Kuljetussyistä usein suurien peltiosien muotopuristus ja leikkaus tehdään tehtaan välittömässä läheisyydessä. Varsinkin vanhemmilla autotehdaspaikoilla valmistetaan myös moottoreita. Useissa pienemmissä komponenteissa kilpailevat autotehtaat saattavat käyttää samaa valmistajaa. Autotuotantolinjassa on kolme vaihetta. Ensin on koritehdas, jossa kori hitsataan kasaan, tämän jälkeen pintakäsittely- ja maalauslinja ja lopuksi tehdään auton varustelu. Autotehtaan yhdeltä linjalta tulee ulos 200–500 autoa päivässä. Korin kasauksesta valmiiksi autoksi, joka käynnistetään linjan lopussa, kuluu aikaa 30–40 tuntia. Sinä aikana auto ehditään maalata ja kuivata. Tehtaassa auto kootaan noin 2 000 komponentista. Työtunteja yhden auton valmistamiseen tehtaassa käytetään 20–30. Kaikkiaan henkilöautossa on osia 10 000–15 000 kappaletta.


title: Autoteollisuus

text: Turvallisuus tarkoittaa vaarojen ja uhkien (riskin) poissaoloa, kuin myös psykologista kokemusta niiden poissaolosta. Ajoneuvoteollisuudessa tämä tarkoittaa että sen paremmin valmistaja kuin loppukäyttäjäkään eivät koe tuotteen aiheuttavan välitöntä sairastumisen, loukkaantumisen tai hengenvaaran uhkaa. Ajoneuvon itsensä ollessa subjektina, turvallisuus tarkoittaa mekaanisten tai muiden vikojen vähäisyyttä tai poissaoloa.


title: Autoteollisuus

text: Ajoneuvoteollisuudessa turvallisuus on tärkeässä asemassa ja siksi ala on vahvasti säädeltyä. Autojen ja muiden moottoriajoneuvojen tulee täyttää lukuisia erilaisia kansallisia ja kansainvälisiä normeja ja säädöksiä, jotta ne voidaan hyväksytysti päästää markkinoille. Esim. kansainvälinen ISO 26262 -standardi on yksi kehyksistä, jonka avulla saavutetaan ajoneuvojen funktionaalisen turvallisuuden tavoitteet. Standardi koskee ajoneuvojen sähköisiä laitteita ja sen avulla varmistetaan valmistajalle, käyttäjälle, ympäristölle ja loppusijoittajalle tuotteen turvallinen elinkaari, suunnittelupöydältä loppusijoitukseen eli kierrätykseen tai romutukseen.


title: Autoteollisuus

text: Turvallisuusriskien tai jopa vaaran ollessa ilmeinen, valmistaja saattaa tehdä takaisinkutsun, joka koskee joko määrättyä valmistuserää tai jopa kokonaista tuotantosarjaa. Takaisinkutsu ei ole ainoastaan ajoneuvoteollisuuden harjoittama toimintamalli, vaan se koskee kaikkea teollista tuotantoa. Takaisinkutsun syynä on useimmiten joko tuotteen kokoonpanossa tai raaka-aineissa havaittu virhe.


title: Autoteollisuus

text: Tuotannon ja tuotteiden jatkuva testaus arvoketjun eri tasoilla, on tärkeimpiä käytäntöjä, joilla voidaan välttää takaisinkutsut ja varmistaa tuotteen turvallisuus ja vaatimustenmukaisuus. Ajoneuvoteollisuus ei kuitenkaan poikkea merkittävästi mistään muusta sarjatuoantoteollisuudesta siinä mielessä, etteikö laadunvarmistuksesta huolimatta huonoja tai virheellisiä tuotteita päätyisi markkinoille. Nämä toisinaan suuretkin takaisinkutsukampanjat ovat ajoneuvoteollisuudelle suuri, ylimääräinen kuluerä ja vahingoittavat usein valmistajan brändiä merkittävästi.


title: Autoteollisuus

text: Autoteollisuus on sarjatuotantoa, joka satavuotisen historiansa aikana on vaatimuksillaan muokannut myös muuta metalliteollisuutta. Fordin tehtailla otettiin 1900-luvun alkupuolella käyttöön liukuhihna, minkä myötä liukuhihnatyöstä tuli teollisuutta leimaava käsite. Laatujärjestelmät ja JIT-tuotanto on kehitetty autoteollisuudessa.


title: Autoteollisuus

text: Teollisuusrobottien käytössä autotehtaat ovat olleet uranuurtajia. Varsinkin korihitsaamot ovat nykyään lähes täysin automatisoituja. Robottien käyttö edesauttoi auton korin rakenteellista muutosta 1980-luvun alussa. Siihen saakka peltisaumat olivat paljolti auton ulkopuolella. Autoissa oli ovien päällä räystäsura, johon myös kattotelineet kiinnitettiin. Peltiprässien kehittyessä pystyttiin tekemään suurempia osia, esimerkiksi koko oviaukko yhtenä osana. Samalla korin peltiosien saumat siirrettiin sisäpuolelta hitsattaviksi. Näiden hitsaus on robotille mahdollista, koska sen ei tarvitse nähdä hitsattavaa kohtaa ja sen käsivarsi ei väsy.


title: Autoteollisuus

text: Auto on kehittyneissä talousmaissa pääasiallisin ihmisten ja tavaroiden kuljetusmuoto. Eri tutkimuslaitokset ympäri maailman antavat samansuuntaisia ennusteita siitä, että ajoneuvojen määrän kasvu tulee keskittymään vahvasti neljän kehittyvän ja pinta-alaltaan sekä väestömäärältään huomattavan valtion alueelle, ns. BRIC-maihin (akronyymi sanoista Brazil, Russia, India ja China). Nykyisin kehittyvien maiden markkinoilla myydään enemmän autoja kuin kehittyneissä maissa. Vuonna 2010 kevyiden hyötyajoneuvojen maailmanlaajuisesta kaupasta yli puolet tapahtui kehittyvien markkinoiden maissa ja tämä suuntaus tulee vain kasvamaan.


title: Autoteollisuus

text: Vuonna 2012 henkilöautojen lukumäärä maailmassa ylitti miljardin kappaleen rajapyykin ja tämä kiihdyttää sekä tutkimusta että väittelyä siitä, mikä vaikutus kiihkeästi kasvavalla autokannalla on maailman talouteen ja ympäristöön. Kun laskelmiin otetaan mukaan henkilöautojen lisäksi myös kevyet- ja keskiraskaat hyötyajoneuvot sekä linja-autot, miljardin ajoneuvon rajapyykki rikkoutui jo vuonna 2010. Ei liene yllättävää, että ajoneuvojen määrän kasvutilastoja johtaa Kiina. Maailmanlaajuisesti autojen myynnissä tapahtui kasvua vuosina 2009 – 2010 26%, tästä luvusta yli puolet oli Kiinan markkinoiden ansiota. Tällä hetkellä Kiinan ajoneuvokanta on maailman toiseksi suurin, 78 miljoonaa kappaletta. Se on vielä kaukana maailman ykkösestä, Yhdysvalloista, jossa on liikenteessä 239,8 miljoonaa ajoneuvoa.


title: Autoteollisuus

text:
Yhdysvalloissa on yksi auto 1,3 henkeä kohden, Kiinassa vastaava luku on 6,75. Jos Kiinassa pyritään pääsemään samaan suhdelukuun kuin Yhdysvalloissa, Kiinan autokanta jo yksistään olisi miljardi ajoneuvoa. Nämä luvut ovat uskomattoman suuria pelkästään Kiinan osalta ja sielläkin automarkkinat ovat vasta päässeet kunnolla käyntiin, ihmisten tulotason noustessa. Esitetään Kiinan ajoneuvokannan kasvuvauhti vielä toisenlaisina lukuina.
Tähän vertailulukuna Yhdysvaltain lukema, joka on 660 autoa per 1000 henkeä.


title: Autoteollisuus

text: Ajoneuvojen määrän kasvusta kehittyvien maiden markkinoilla on esitetty myös arvioita, joiden mukaan autojen valmistus ja myynti tulee laskemaan. Osittain tämä pitää paikkaansa, koska talouden sykleistä johtuva kulutuskysynnän ja tavaroiden viennin väheneminen heijastuu aina uusien autojen kauppaan. Onko kyse vain hetkellisestä notkahduksesta vai pysyvästä suuntauksesta voidaan esittää ainoastaan arvailuja.


title: Autoteollisuus

text: Suomessa valmistetaan henkilöautoja Uudessakaupungissa Valmet Automotiven tehtaalla. Karjaalla valmistetaan Sisu-kuorma-autoja. Lisäksi Suomessa valmistetaan linja-autoja (esimerkiksi Kiitokori), sotilasajoneuvoja ja varustellaan sairaankuljetus- ja paloautoja. Suomessa valmistetaan myös muita pyörillä liikkuvia työkoneita, kuten traktoreita, metsätyökoneita, puimureita, trukkeja, kaivoskoneita ja konttilukkeja. Autoja on myös tuotu osina ja koottu vasta Suomessa (mm. Ford Y, Volkswagen 1200 L).


title: Autoteollisuus

text: Autojen sarjavalmistusta kokeili Suomessa ensimmäisenä helsinkiläinen insinööri Paavo Johannes Heikkilä, jonka johdolla rakennettiin neljä kappaletta Finlandia-autoja vuonna 1922. Vuonna 1931 perustettu Sisu-autojen valmistaja Oy Suomen Autoteollisuus Ab rakensi myös linja-auton alustoja vuoteen 1985 saakka. Hämeenlinnassa valmistettiin runsaat 7 000 kappaletta Vanaja-merkkisiä kuorma- ja erikoisautoja sekä linja-auton alustoja vuosina 1948–1971. Teijon tehtailla Perniössä rakennettiin 120 kappaletta Volvon tekniikkaan perustuneita Wilke-kuorma-autoja vuosina 1960–1964 sekä satakunta kappaletta Teijo-pakettiautoja vuosina 1975–1976. Telakkayhtiö Hollming rakensi 50 kappaletta Hollming-merkkisiä säiliöautoja vuosina 1980–1987.


title: Autoteollisuus

text: Vuonna 1969 perustetulla Uudenkaupungin autotehtaalla valmistettuja henkilöautomerkkejä ja -malleja ovat olleet Saab (1969–2003), Talbot (aluksi Chrysler-Simca, vuosina 1979–1985), Opel Calibra (1990–1997), Lada Samara (ns. Euro-Samara, 1995–1998), Porsche Boxster (1997–2011).


title: Autoteollisuus

text: Etenkin Yhdysvaltain autoteollisuus on kohdannut merkittäviä ongelmia viime vuosien aikana. Maan autoteollisuus on keskittynyt valmistamaan lähinnä suuria, runsaasti polttoainetta kuluttavia malleja, saman aikaisesti kun niiden kysyntä on koko ajan vähentynyt polttoaineen hinnan yhä kohotessa. Viimeistään vuoden 2008 maailmanlaajuinen talouskriisi sai suuret yhdysvaltalaiset autonvalmistajat kuilun partaalle.


title: Autoteollisuus

text: Valmistajat vuoden 2013 tuotannon mukaan


title: Autoteollisuus

text: OICA luokittelee ajoneuvot seuraavilla määreillä:


title: Autoteollisuus

text: Ajoneuvoteollisuuden piirissä on tavanomaista, että jokin valmistaja omistaa osuuksia kilpailevista yhtiöistä. Myös kahden tai useamman yhtiön muodostamat allianssit sekä yhteistyö- ja tytäryhtiöt ovat ajoneuvoteollisuuden toimintamuotoja.


title: Autoteollisuus

text: Huomattavimmat yhteistyö- ja omistusidokset:


title: Volkswagen Lupo

text: Volkswagen Lupo on Volkswagenin vuosina 1998–2005 valmistama A-segmentin automalli. Sen lähes identtinen sisarmalli oli SEAT Arosa. Nimi "Lupo" viittaa suteen (lat. "lupus"); aikoinaan valmistajan logossa oli kuvattuna susi ja sen kotipaikka on Wolfsburg, "Sudenlinna". Lupon korvaajaksi tuli Volkswagen Fox, jota myydään Meksikossa Lupo-nimisenä.


title: Volkswagen Lupo

text: Vuoden 2000 Euro NCAP -kolaritestistä Lupo sai tulokseksi neljä tähteä viidestä.


title: Volkswagen Lupo

text: Moottorivalikoimassa oli aluksi kaksi bensiinimoottoria: kolmisylinterinen 1,0-litrainen (50 hv) ja nelisylinterinen 1,4-litrainen (75 hv), jonka yhteyteen oli valittavissa neliportainen automaattivaihteisto. Dieselmoottorina oli vapaasti hengittävä 1,7 SDI (60 hv).


title: Volkswagen Lupo

text: Keväällä 1999 valikoimaa laajensivat 1,4-litraisen 100-hevosvoimainen versio sekä kolmisylinterinen pumppusuutinturbodiesel 1,4 TDI (75 hv). Hieman myöhemmin tuli niin ikään kolmisylinterinen 1,2 TDI 3L (61 hv), jonka yhdistetty polttoaineenkulutus on kolme litraa sadalla kilometrillä. Sen yhteydessä oli aina viisiportainen robottivaihteisto. Malliin oli tehty lisäksi aerodynamiikkaan vaikuttavia parannuksia polttoaineenkulutuksen alentamiseksi.


title: Volkswagen Lupo

text: Kesällä 2000 esiteltiin urheilullinen Lupo GTI, jonka voimanlähteenä on 1,6-litrainen (125 hv) bensiinimoottori. Saman vuoden syksyllä tulivat 1,4 8V (60 hv) ja suorasuihkutteinen 1,4 FSI (105 hv), jonka yhteydessä oli aina robottivaihteisto. GTI sai kesällä 2001 kuusivaihteisen manuaalivaihteiston.


title: Volkswagen Lupo

text: FSI-moottori poistui valikoimasta vuoden 2003 lopussa.


title: Control Data Corporation

text: Control Data Corporation, CDC, oli yhdysvaltalainen, yksi ensimmäisistä super- ja suurtietokoneita valmistaneista yrityksistä. 1960-luvulla se oli voimakkaasti mukana alan markkinoilla, rakentaen useita maailman nopeimpia tietokoneita. Se oli kerran suuri yritys, tunnettu ja arvostettu, mutta on sittemmin painunut melko lailla unhoon.


title: Control Data Corporation

text:
Yrityksen perustivat vuonna 1957 Minnesotassa Fremont Fletcher, Abbot L. Fletcher ja D.P. Wassenberg.
Taloudellisten vaikeuksien jälkeen CDC sulautui BT Groupin omistamaan Syntegra inc.:iin vuonna 1999.


title: Control Data Corporation

text: Cray-supertietokoneiden suunnittelija Seymour Cray työskenteli CDC:llä vuosina 1958–1972.


title: Control Data Corporation

text: Suomessa suuria CDC:n tietokoneita on ollut käytössä Ilmatieteen laitoksella säätilan ennustamiseen ja 1980-luvulla Insinööritoimisto Pöysälä & Sandbergilla Helsingissä lujuuslaskentaan (sulautui vuonna 2008 Pöyry Civil Oy:öön).


title: Diskordianismi

text: Diskordianismi () on uskonto, joka perustettiin vuosien 1958–1959 aikana Yhdysvalloissa. Se mielletään usein paitsi parodiauskonnoksi, myös oikeaksi pakanaliikkeeksi. Diskordianismiä kuvataan usein uskonnoksi, joka on naamioitunut vitsiksi, tai toisin päin. Diskordianismille onkin tyypillistä absurdius. Diskordianismi on saanut osin vaikutteita zen-ajattelusta ja -huumorista.


title: Diskordianismi

text: Parodisista elementeistään huolimatta Diskordianismi poikkeaa useimmista parodiauskonnoista, kuten esimerkiksi Pastafarismista. Diskordianismi on läheistä sukua kaaosmagialle. Molemmille on yhteistä muun muassa ns. "ajattelutavan muutos" (engl. paradigm shifting), jossa tavoitteena on löytää olennainen toisten uskontojen rituaaleista ja maagisista järjestelmistä. Näin diskordianisti voisi suggestion avulla pyrkiä omaksumaan Skientologian paradigman ja toteuttaa siihen kuuluvia rituaaleja. Tämä ei kuitenkaan tarkoita suoraan aikaisempien ajattelujärjestelmien hylkäämistä, vaan uusi paradigma syntyy aikaisemman rinnalle.


title: Diskordianismi

text: Diskordianismi koostuu siis sekä Aasiasta tulevista vanhoista zen-vaikutteista että postmodernista ja post-postmodernista länsimaalaisesta ajattelusta. Diskordianismin todellisuuskäsitykseen ovat vaikuttaneet paljon mm. Timothy Learyn ihmismieltä käsittelevät teoriat. Learyn ns. kahdeksan piirin mallia ihmisen tietoisuudesta on hyödyntänyt myös Robert Anton Wilson, joka on tiettävästi tunnetuin Diskordianismin popularisoija. Erityisesti Wilsonin yhdessä Robert Shean kanssa kirjoittama "Illuminatus!"-trilogia on tehnyt Diskordianismia tunnetuksi ympäri maailman.


title: Diskordianismi

text: Länsimaisessa populaarikulttuurissa esiintyy silloin tällöin viittauksia Diskordianismiin. Esimerkiksi Emmy-palkitussa animaatiosarjassa The Grim Adventures of Billy & Mandy on kaaosta ja epäjärjestystä aiheuttava sivuhahmo Eris.


title: Diskordianismi

text: Diskordianismin perustivat Malaclypse nuorempi (Greg Hill) ja Omar Khayyam Ravenhust (Kerry Thornley).


title: Diskordianismi

text: Hill kirjoitti "Principia Discordian", joka on diskordianismin pääasiallinen pyhä kirja ja kirjailijan suostumuksella vapaassa levityksessä. Kirjasta on tehty uusia painoksia (muun muassa Steve Jackson Games julkaisi oman laitoksensa, jossa on myös uutta aineistoa), ja sitä on levitetty myös internetissä erilaisina versioina.


title: Diskordianismi

text: Toisin kuin monet muut uskonnot, joissa pidetään harmoniaa ja järjestystä positiivisina ja kaaosta ja epäjärjestystä negatiivisina, diskordianismissa luovuutta pidetään tavoiteltavana ja tuhoisuutta vältettävänä. Täten myös epäjärjestyksen luovia ja positiivisia puolia pidetään suotavina ja tavoiteltavina, kun taas järjestyksen tuhoisia puolia epäsuotavina ja vältettävinä.


title: Diskordianismi

text: "Principia Discordiassa" on kertomus Harmaanaaman Kirouksesta. Tarinan mukaan vuonna 1166 eaa. sai mies nimeltänsä Harmaanaama päähänsä, että maailmankaikkeus on täynnä järjestystä, ja tästä syystä päätti kaiken olevan vakavaa ja leikin syntiä. Tuntemattomasta syystä kukaan aikalaisista ei huomannut kaikkialla yhtälailla esiintyvää epäjärjestystä, ja hyväuskoisina ihmiset siirtyivät seuraamaan Harmaanaamaa. Tämä johti ajan myötä nykyiseen yhteiskuntaan, jossa järjestystä pidetään tilanteesta riippumatta positiivisena ja epäjärjestystä negatiivisena. Tästä jaottelusta johtuen joutuvat ihmiset sietämään myös järjestyksen tuhoisia ja rajoittavia puolia, ja epäjärjestyksen luovia piirteitä pidetään yhtä paheksuttavina kuin sen tuhoisia piirteitä.


title: Diskordianismi

text: Diskordianismin jumala on kreikkalainen Eris (latinalaiselta nimeltään Discordia), epäsopuisuuden ja kaaoksen jumalatar. Tärkein myytti kertoo Erisin kultaomenasta, jonka hän heitti häävieraiden joukkoon aiheuttaen lopulta Troijan sodan. Diskordialaisten lisäyksen mukaan Eris meni tämän tehtyään onnellisena yksin syömään nakkisämpylää. Tapahtumaa kutsutaan "ensimmäiseksi tölväykseksi".


title: Diskordianismi

text: Uskonnon tulkintoja on vähintäänkin yhtä paljon kuin diskordianisteja, eikä diskordianismiin kuulu yhtenäisiä palvontamenoja tai muita yhtenäisiä rituaaleja.


title: Diskordianismi

text: "Principia Discordian" mukaan kirkon paavi on "jokaikinen mies, nainen ja lapsi tällä maapallolla." Kirjan mukana on virallinen paavikortti, jota voi kopioida ja levittää vapaasti kenelle tahansa. Paavius ei kuitenkaan riipu tämän kortin haltijuudesta, kortti vain ilmoittaa että kyseinen henkilö on "aito ja valtuutettu Discordianistipaavi."


title: Diskordianismi

text: Joidenkin paavikorttien kääntöpuolella lukee seuraava teksti paavien oikeuksista (vapaasti suomennettuna).


title: Diskordianismi

text: Paavin oikeudet sisältävät seuraavat, mutta eivät välttämättä rajoitu niihin:


title: Diskordianismi

text: Diskordianismin mukaan aikojen alussa oli tyhjyys, jolla oli kaksi tytärtä: Eris, joka liittyi olemassaoloon, ja Aneris, joka liittyi ei-olemassaoloon. Eris syntyi raskaana, ja 55 vuotta syntymänsä jälkeen hän synnytti kaikki maailman olemassaolevat asiat. Syntyneet asiat koostuivat viidestä alkuaineesta: makea (sweet), boom (boom), lemu (pungent), pistely (prickle) ja oranssi (orange). Aneris, joka oli syntynyt hedelmättömänä, tuli mustasukkaiseksi ja varasti osan vastasyntyneistä tehden niistä näin omia, ei-olemassaolevia lapsiaan. Eris vannoi jatkavansa synnyttämistä, jottei Aneris voisi varastaa kaikkia hänen lapsiaan, ja Aneris taas vannoi ottavansa kaikki Eriksen lapset omikseen. Tästä syystä kaikki maailmaan syntyvät asiat häviävät aikanaan.


title: Diskordianismi

text: Alussa kaikki oli kaaosta, mutta Eris huomasi, että syntyneitä asioita järjestämällä hän pystyi luomaan uusia, kauniita asioita. Hän huomasi, että kaaos oli sekä järjestynyttä että epäjärjestynyttä, ja niinpä hän opetti järjestyksen ja epäjärjestyksen pelaamaan ja leikkimään keskenään.


title: Diskordianismi

text: Tyhjyys oli huolissaan siitä, että oli luonut ainoastaan olemassaolevan ja ei-olemassaolevan maailman, mutta jättänyt hengellisyyden huomiotta. Niinpä hän synnytti hengellisyyden, nimettömän veljen tyttärilleen. Jotta riitelevät tyttäret eivät tappelisi veljestä, tyhjyys päätti, että hengellisyys asuisi ensin Aneriksen kanssa ei-olemassaolossa, siirtyisi sitten Eriksen olemassaolevaan maailmaan, ja palaisi lopulta tyhjyyteen. Tästä syystä ihmisen henki syntyy tiettynä hetkenä, elää olemassaolevan maailmassa leikkien järjestyksen ja epäjärjestyksen kanssa, ja palaa lopulta kuollessaan tyhjyyteen.


title: Diskordianismi

text: Diskordiaaninen kalenteri kuvataan "Principia Discordiassa". Ajanlasku alkaa gregoriaanisen kalenterin vuodesta 1163 eaa.


title: Diskordianismi

text: Vuosi koostuu viidestä 73 päivän kaudesta: kaaos, epäsopu, sekaannus, byrokratia ja jälkiseuraus. Vuosi alkaa samana päivänä kuin gregoriaanisen kalenterin vuosi eli 1. tammikuuta, ja yhteensä vuodessa on 365 päivää. Joka neljäs vuosi karkauspäivä lisätään kaaoksen 59. ja 60. päivän väliin.


title: Diskordianismi

text: Lähes kaikkiin Linux-jakelupaketteihin on sisällytetty ohjelma ddate, joka tulostaa ruudulle päivän Diskordiaanisen kalenterin mukaan.


title: SeaMonkey

text: SeaMonkey on vapaa alustariippumaton Internet-ohjelmistopaketti. Se on Mozilla Application Suiten sekä Netscapen seuraaja ja perustuu samaan lähdekoodiin. SeaMonkeyn lähdekoodi on julkaistu kolmoislisenssillä, joka antaa vapauden valita seuraavista kolmesta lisensointivaihtoehdosta: MPL versio 1.1 tai uudempi, GPL versio 2 tai uudempi ja LGPL versio 2.1 tai uudempi.


title: SeaMonkey

text: SeaMonkeyn kehittäminen on yhteisövetoista toisin kuin Mozilla Suiten, jonka kehittämistä sen viimeiseen julkaistuun versioon (1.7.13) saakka johti Mozilla Foundation. SeaMonkeyn kehittämisestä vastaava uusi ryhmä on nimeltään "SeaMonkey Council".


title: SeaMonkey

text: Jotta uusi tuote ei herättäisi hämmennystä organisaatioissa, jotka halusivat yhä käyttää alkuperäistä Mozilla Suitea, uusi tuote tarvitsi uuden nimen. Yhteisön jäsenten alkuarvailujen jälkeen 2.7.2005 julkaistu tiedote vahvisti, että SeaMonkey olisi jatkossa sen internetohjelmistopaketin nimi, joka ottaa Mozilla Suiten paikan.


title: SeaMonkey

text: "Seamonkey" (pienellä m-kirjaimella) oli alkujaan koodinimi, jota Netscape käytti Netscape Communicator 5:stä, jota ei koskaan julkaistu. Myöhemmin Mozilla Foundation käytti samaa koodinimeä Mozilla Suitesta. Nimi sai alkunsa siitä, että nimikilpailun voittaneen "ButtMonkey"-ehdotuksen tilalle haluttiin jokin siistimpi vaihtoehto. Nimi viittaa lehtijalkaisiin kuuluvaan Sea-Monkeys -nimellä myytävään akvaarioäyriäislajiin. SeaMonkey Council on nyt rekisteröinyt nimen tavaramerkiksi Mozilla Foundationin avulla. Projekti käyttää eri versionumerointijärjestelmää kuin Mozilla Suite, joten ensimmäinen versio oli SeaMonkey 1.0. Eri nimestä ja versionumerosta huolimatta SeaMonkey 1.0 perustui samaan lähdekoodiin kuin Mozilla 1.8.


title: SeaMonkey

text: 10.3.2005 Mozilla Foundation julkaisi tiedotteen, jonka mukaan säätiö ei julkaisisi virallisia versioita Mozilla Suitesta 1.7.x:n jälkeen, koska se oli siirtänyt painopisteensä Firefoxiin ja Thunderbirdiin. Säätiö kuitenkin korosti jatkavansa infrastruktuurin tarjoamista niille yhteisön jäsenille, jotka haluavat jatkaa kehittämistä. Tosiasiallisesti tämä tarkoitti, että ohjelmistopaketin kehittämistä jatkettaisiin, nyt vain kehittäjänä Mozilla Foundationin sijasta SeaMonkey Council.


title: SeaMonkey

text: Projektin- ja julkaisunhallinnasta vastaava tiimi SeaMonkey Council koostuu tällä hetkellä seuraavista henkilöistä: Philip Chee, Karsten Düsterloh, Robert Kaiser, Ian Neal, Neil Rashbrook, Andrew Schultz ja Justin Wood.


title: SeaMonkey

text: SeaMonkeyn ensimmäinen versio, 1.0 alfa, julkaistiin 15.8.2005, jonka jälkeen vakaa SeaMonkey 1.0 julkaistiin 30.1.2006.


title: SeaMonkey

text: SeaMonkeyssä on selain, joka on Netscape-perheen perillinen, sähköposti- ja keskusteluryhmäohjelma, joka käyttää samaa koodia Mozilla Thunderbirdin kanssa, HTML-editori ja IRC-asiakasohjelma (ChatZilla). SeaMonkey tukee ulkoasun muuttamista teemoilla. Sen mukana tulee vakiona kaksi teemaa: "Klassinen", joka on samantapainen kuin Firefox 3:n vakioteema, sekä "Moderni", joka on tyyliltään samankaltainen kuin Netscape 6.


title: SeaMonkey

text: SeaMonkeyn selainkomponentti käyttää samaa renderointiohjelmistoa kuin Firefox, joten SeaMonkey tukee kaikkia samoja WWW-standardeja kuin Firefox. SeaMonkey tukee välilehtiä kuten Mozilla Suite.


title: SeaMonkey

text: Sähköpostiohjelman ominaisuuksiin kuuluvat useiden sähköpostitilien tuki, roskapostisuodatus, yleiskäyttöiset viestisuodattimet, oikoluku, HTML-viestien tuki, osoitekirja sekä muokattavat tunnukset, lisäosat ja sähköpostinäkymät.


title: SeaMonkey

text: SeaMonkeyn HTML-editori (Composer) on WYSIWYG-tyyppinen HTML-editori ja osa SeaMonkey-internetsovelluspakettia. Sen pääasiallisessa käyttöliittymässä on neljä muokkaustilaa: normaali (WYSIWYG), HTML-tunnukset, HTML-koodi ja esikatselu. Se tukee perustekstinmuotoilua, hyperlinkkejä, kuvia sekä taulukkoja.


title: A. J. Pero

text: Anthony Jude Pero (14. lokakuuta 1959 Staten Island, New York, New York – 20. maaliskuuta 2015 Poughkeepsie, New York) oli yhdysvaltalainen rumpali. Hän liittyi Twisted Sisteriin vuonna 1982, kun oli jättänyt newyorkilaisen Cities-yhtyeen. Hän jätti Twisted Sisterin vuonna 1986 ja liittyi taas Citiesiin. Hän soitti myös Dee Sniderin Dee Snider’s SMF -projektissa. Hän liittyi taas Twisted Sisteriin vuonna 2002. Twisted Sisterin rumpalina hän nauhoitti kuusi albumia sekä osallistui neljään maailmankiertueeseen. Yhtye sai levyjensä myynnistä 32 kulta-, hopea- ja platinalevyä.


title: A. J. Pero

text: Pero kuoli ollessaan kiertueella Adrenaline Mob -bändin kanssa. Muusikkotoverit löysivät miehen keikkabussista. Elvytysyritykset eivät tuottaneet tulosta. Alustavan arvion mukaan kuolema johtui sydänkohtauksesta.


title: Freestyle slalom

text: Freestyle Slalom () on erilaisten temppujen ja kuvioiden tekemistä rullaluistimilla tolppien () kanssa.


title: Freestyle slalom

text: Maahan laitetaan suoraan riviin 20 tolppaa 50, 80 tai 120 senttimetrin välein. Näillä on tarkoitus tehdä eri liikkeitä. Kilpailuissa 120 senttimetrin tolppia on rivissä 14 kappaletta.


title: Freestyle slalom

text: Lajin juuret juontavat luultavimmin Ranskaan, 1980-luvun ja 1990-luvun taitteeseen. USA:ssa, erityisesti New Yorkissa, laji oli suosittu 1990-luvulla, mutta 1990-luvun loppupuolella lajin harrastajien määrät laskivat runsaasti. Tällä hetkellä laji on taas kasvussa, mutta USA on muun muassa Etelä-Amerikkaa jonkin verran jäljessä. Eritysesti Ranskassa laji on kehittynyt paljon ja siellä on myös eniten lajin harrastajia. Laji on löytänyt jalansijan myös Aasiasta: Kiinassa ja Koreassa on tällä hetkellä paljon taitavia luistelijoita. Myös Venäjällä, Saksassa ja Hollannissa laji on vahvassa kasvussa.


title: Freestyle slalom

text: Suomeen laji saapui 1990-luvun alussa, ja silloin aktiivisia harrastajia oli parikymmentä. Laji ei kuitenkaan kehittynyt Suomessa, ja harrastajamäärät laskivat radikaalisti.


title: Freestyle slalom

text: Vuonna 2005 kaksi harrastajaa saivat tietoa lajin kehityksestä ja löysivät todella paljon uusia kehittyneempiä temppuja ja harrastajia maailmalta, pääosin Ranskasta. Tällä hetkellä Suomessa ei juuri ole aktiivisia harrastajia. Suurin este lajin kehitykselle Suomessa on vuodenaikojen vaihtelu ja erityisesti talven tuoma noin viiden kuukauden tauko ulkona luistelemiselle. Sisäluisteluhallien puute ei myöskään helpota tilannetta.


title: Rauman taidemuseo

text: Rauman taidemuseo sijaitsee Vanhassa Raumassa vuonna 1795 rakennetussa Pinnalan talossa.


title: Rauman taidemuseo

text: Vuonna 1962 perustettu Rauman taideyhdistys toivoi seudulle taidemuseota, ja vuonna 1969 taidemaalari Alpo Sarava teki aloitteen ehdottaen museolle paikkaa Hauenguanon aukion laidalla sijaitseviin Pinnalan rakennuksiin. Päämäärän saavuttamiseksi perustettiin Rauman taidemuseon säätiö. Samana vuonna päätettiin, että Pinnalan rakennukset korjattaisiin museokäyttöön arkkitehti Leevi Nurmen johdolla.


title: Rauman taidemuseo

text: Museo avattiin vuoden 1970 joulukuussa. Seuraavana kesänä oli vuorossa talletussopimus Ateneumin taidemuseon kanssa. Näin museo sai 18 suomalaista 1800-luvun teosta. Vuonna 1974 museo otettiin Suomen museoliiton jäseneksi.


title: SEAT Arosa

text: SEAT Arosa on SEATin vuosina 1997–2004 valmistama A-segmentin automalli, joka korvasi SEAT Marbellan. Arosan lähes identtinen sisarmalli oli Volkswagen Lupo. Nimensä malli on saanut Espanjassa sijaitsevan Vilagarcía de Arousan kunnan mukaan. SEAT esitteli seuraavan A-segmentin mallinsa Miin vasta vuonna 2011.


title: SEAT Arosa

text: Vuonna 2000 testattu Volkswagen Lupo sai tulokseksi neljä tähteä viidestä Euro NCAP -kolaritestissä.


title: SEAT Arosa

text: Arosa esiteltiin keväällä 1997 Geneven autonäyttelyssä. Moottorivalikoimassa oli aluksi kaksi bensiinimoottoria: kolmisylinterinen 1,0-litrainen (50 hv) ja nelisylinterinen 1,4-litrainen (60 hv), jonka yhteyteen oli valittavissa neliportainen automaattivaihteisto. Syksyllä 1997 valikoimaan tuli dieselmoottori 1,7 SDI (60 hv).


title: SEAT Arosa

text: Vuonna 2000 Arosa koki kasvojenkohotuksen, jossa se sai uudenlaisen keulan ilmeen. Myös takavaloihin tehtiin muutoksia ja sisällä kojelauta ja ohjauspyörä vaihtuivat uusiin. Uusia moottoreita olivat 1,4 16V (100 hv) ja turbodiesel 1,4 TDI (75 hv).


title: Kiss Kiss, Bang Bang

text: Kiss Kiss, Bang Bang ("Kiss Kiss Bang Bang") on vuonna 2006 ensi-iltansa saanut toimintakomediaelokuva, jonka on ohjannut Shane Black. Elokuva perustuu Brett Hallidayn romaaniin "Bodies Are Where You Find Them".


title: Kiss Kiss, Bang Bang

text:
Epäonnisen pikkurikollisen Harryn keikat menevät huonosti ja yhdellä keikalla jopa hänen ystävänsä menettää henkensä. Paetessaan poliiseja hän juoksee Hollywood-elokuvan koekuvauksiin ja saa yllättäen roolin yksityisetsivänä. Gay Perry on oikea yksityisetsivä ja hän saa tehtäväkseen opastaa Harrya ja näyttää yksityisetsivän arkea. Kesken rutiinien he päätyvät keskelle murhamysteeriä ja samalla Harryn pitäisi vielä vakuuttaa lapsuudenystävänsä Harmony, johon hän on rakastunut.
Elokuvan soundtrack sisältää seuraavat kappaleet:


title: Suor Angelica

text: Giacomo Puccinin sisar Iginia oli abbedissana nimellä Giulia Enrichetta Luccan lähistöllä olevassa Vicopelacon luostarissa. Siellä Puccini kuuli tarina nuorena kuolleesta kauniista nunnasta Suor Angelicasta . Kun Giovacchino Forzano toi nähtäväksi luonnoksia luostariin sijoitetun oopperan juonesta, Puccini hyväksyi tarinan heti. Forzano lähetti libreton 3. maaliskuuta 1917 Puccinille. Neitsyt Marian ilmestyksen latinankieliset tekstit Puccini sai Don Pietro Panichellilta. (Panichelli etsi myös tekstit Toscan "Te Deumiin"). Suor Angelica valmistui 14. syyskuuta 1917.


title: Suor Angelica

text: Musiikkiin Puccini loi ajatonta tunnelmaa, tehokeinoina olivat pienet asiat kuten lampaiden, lintujen ja mehiläisten äänet. Koko alkuosa kuvaa luostarin rauhallista ja hengellistä elämää. La zia principessa on naispuolinen Scarpia ja Puccinin ainoa alttopäärooli. La Zia Principessan sisääntulo on musiikillisesti tehokas. Allekirjoituskohtaus muistuttaa Toscan toisen näytöksen loppua; musiikki vie draamaa eteenpäin.


title: Suor Angelica

text: Rooman ensi-iltaan lisättiin Angelican aariaan "Senza mamma" jatkoa "Ora che sei un angelo del cielo". Alkuperäisessä partituurissa oli myös intermezzon jälkeen aaria kukkasille. Se on poistettu.


title: Suor Angelica

text: Pääroolit


title: Suor Angelica

text: Sivuroolit Suor Angelica 14.12.1918 Metropolitan Opera House, New York


title: Suor Angelica

text: Kapellimestari Roberto MoranzoniKappelista kuuluu rukoilevien nunnien ”Ave Maria”. Apusisaria ja Suor Angelica menevät kappeliin. Jumalanpalveluksen jälkeen sisaret kokoontuvat keskustelemaan. Keskustelu poimuilee luostarin elämän ympärillä. La maestra delle novizie huomauttaa, että nunnilla ei saa olla mitään toiveita. Angelican epäillään joutuneen luostariin jonkun salaisuuden takia.


title: Suor Angelica

text: Ampiainen on pistänyt Suor Chiaraa. Suor Angelica valmistaa yrttisekoitteen lääkkeeksi. Almusisaret saapuvat ruokalahjoitusten kanssa. He kertovat nähneensä luostaria lähestyvät vaunut. Suor Angelica kiihtyy ja pyytää kuvailemaan niitä. Vierailukello soi ja abbedissa kutsuu Angelican vierailuhuoneeseen.


title: Suor Angelica

text: La zia principessa astuu sisään ja Suor Angelica yrittää syleillä tätiään. Täti ei luo katsetta polvistuneeseen Angelicaan ja kääntää päänsä pois. Täti kertoo tulleensa koska Angelican nuorempi sisar on menossa naimisiin ja Angelican tulisi luopua omaisuudestaan. Angelica on suvun häpeätahra aviottoman lapsensa takia. Ahdistuneen keskustelun päätteeksi Angelica kysyy uutisia lapsestaan, jonka hän on nähnyt vain kerran. Täti vastaa kylmästi pojan kuolleen kaksi vuotta sitten. Angelica vaipuu maahan nyyhkyttäen ja allekirjoittaa luovutuspaperin. Täti poistuu asiakirjan kanssa vilkaisematta sisarentyttöönsä.


title: Suor Angelica

text: Angelica jää yksin, hän purskahtaa kyyneliin ja laulaa lapselleen Senza mamma, o bimbo, tu sei morto (Rakas lapseni, kuolit ilman äitiäsi). Hän haluisi olla lapsensa kanssa taivaassa. Angelica on hurmioituneessa mielentilassa ja tietää mitä pitää tehdä. Hän sekoittaa myrkkyjuoman yrteistä ja hyvästelee ajatuksissaan sisarensa. Angelica juo maljan. Hän herää hurmiostaan todellisuuteen ja tajuaa tehneensä kuolemansynnin. Angelica rukoilee Neitsyt Marialta poikansa tähden anteeksiantoa. Myrkky alkaa vaikuttaa. Angelica näkee näyn, jossa Neitsyt Maria lähestyy häntä pojan kanssa. Äiti ojentautuu lastaan kohti ja samalla hän kaatuu kuolleena maahan.Lavan takaa:


title: Kaija

text: Kaija on suomalainen naisen etunimi. Sen arvellaan tulevan kreikan kielen sanasta Aikatherinee = alati puhdas. Kaijaa esiintyy toisinaan myös sukunimenä.


title: Kaija

text:
Nimi oli Väestörekisterikeskuksen mukaan suosituimmillaan vuosina 1940–1959, jolloin nimen sai 10 808 naista. Nuorten naisten ja tyttöjen nimenä Kaija on nykyään hyvin harvinainen. Vuosina 2000–2009 nimi on annettu vain 59 henkilölle.
Vuoden 2009 loppuun mennessä Kaija-nimen on saanut noin 18 610 suomalaista.


title: Kaija

text: Kaija-johdannaisia paikannimiä on runsaasti, alla muutama esimerkki.Kaija tarkoittaa myös merenkäyntisanastossa laituria.


title: Lightning Calendar

text: Lightning Calendar on lisäosa (jatkoa aikaisemmalle Mozilla Sunbird -ohjelmalle) Mozilla Thunderbirdiin ja SeaMonkey-selaimeen. Sunbirdin uusin versio on 0.9, kehitys on kuitenkin lopetettu.


title: Alppihiihto talviolympialaisissa 1968

text: X talviolympialaisissa Grenoblessa vuonna 1968 alppihiihto oli seitsemättä kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. Ne järjestettiin Grenoblen lähettyvillä olevassa Chamroussessa.


title: Lännen tyttö

text: Lännen tyttö () on Giacomo Puccinin kolminäytöksinen ooppera. Oopperan libreton ovat kirjoittaneet Guelfo Civinini ja Carlo Zangarini. Teos kantaesitettiin Metropolitan Operassa vuonna 1910. Teoksen Suomen ensi-esitys oliSuomalaisessa Oopperassa lokakuussa 1937.


title: Lännen tyttö

text: Tammikuussa 1907 Maestro Puccini matkustaa Elviran kanssa New Yorkiin seuraamaan Manon Lescautin Amerikan ensi-iltaa. Matkan aikana hän näkee kolme David Belascon lännenaiheista näytelmää ja eräs niistä oli The Girl from the Golden West. Maestro Puccinin englannin kielen taito oli vaatimatonta, mutta häntä kiehtoi primitiivinen lavastus, uhkea metsämaisema ja rajaseudun asukkaiden karkeat hahmot.


title: Lännen tyttö

text: Ooppera sijoittuu Kalifornian kultaryntäyksen vuosiin 1848–1850. Sinä aikana Kalifornian asukasluku kasvoi kolmessa vuodessa kuusinkertaiseksi. Valtavia ongelmia syntyi alkuperäisten asukkaiden ja uusien siirtolaisten välille. Alueella rehotti suuri laittomuus. Kirjailija David Belascon isä oli alkuperäisiä Forty-Ninerseja. Häneltä David kuuli autenttisia tarinoita. Eräs tarinoista oli ullakolla piilotteleva vertavuotava lainsuojaton. Oopperan hahmot ovat osittain todenperäisiä ja osittain ajan stereotypioita. Oopperassa on vain kolme naista; Minnie, Wowkle ja Nina Micheltorena. Ninakin on esillä vain keskusteluissa. He edustavat naisia, joita Kaliforniassa oli vuonna 1850 vain 8 % ja kultakentillä heitä oli vain 2 %. Minnie edustaa myös Amerikassa syntynyttä sukupolvea, kotoisin Soledadista. Dick Johnson edustaa vanhaa asujaimistoa. Hän on alun perin espanjalaisen maanomistajan poika, joka on ajautunut taloudellisiin vaikeuksiin suuren maahanmuuttajamäärän vuoksi. Jack Rance on onnenetsijä Itärannikolta, josta olosuhteista johtuen tehdään seriffi. Mainarit ovat vanhan maailman ihmisiä, jotka ovat saapuneet etsimään rikkautta ja onnea.


title: Lännen tyttö

text: Villi länsi oli kiehtonut Giacomo Puccinia jo nuoruudessa. Palattuaan Amerikasta 1907 Puccini pyysi Belascolta näytelmän kopiota. Sybil Seligman käännätti teoksen italiaksi ja Carlo Zangarini löytyi libretiksi. Puccini valitsi uuden oopperansa aiheeksi La fanciullan del Westin heinäkuussa 1907.


title: Lännen tyttö

text: Puccinin yhteistyö ei onnistunut Zangarinin kanssa ja Giulio Ricordi hankki uudeksi libretistiksi Guelfo Civininin. Lopulta toukokuussa 1908 Puccini pystyi aloittamaan La fanciullan. Hän aloitti sävellystyön I näytöksestä kohtauksella, jossa mainarit saapuvat Polkaan. Työ eteni hitaasti ja se keskeytyi joulukuusta 1907 elokuuhun 1908 Puccinin perhettä koskeneen skandaalin vuoksi. Heidän palvelijansa Doria Manfredi teki itsemurhan ja Elvira Puccinia syytettiin kunnianloukkauksesta oikeudessa.


title: Lännen tyttö

text: La fanciullan ensimmäinen näytös oli valmis tammikuussa 1910 ja toinen näytös huhtikuussa. Teoksen orkestrointi kesti tammikuusta heinäkuuhun 1910. Puccini ilmoittaa 28.7.1910 Ricordille teoksen olevan valmis.


title: Lännen tyttö

text: Puccinin La fanciulla del West oli Metropolitan Operan kaikkien aikojen ensimmäinen maailman ensi-ilta. La fanciulla oli myös uuden Lincoln Centren Metropolitan Opera Housen ensimmäinen esitetty teos. Esitys oli ”akustinen testi” ja se pidettiin 11. huhtikuuta 1966.


title: Lännen tyttö

text: Ensi-illassaan La fanciulla sai 55 esiinkutsua. Kriitikot suhtautuivat siihen ylistävästi, miltei varauksetta. Metropolitan Opera Company antoi säveltäjälle hopeisen tammenlehväseppeleen, jonka ensimmäinen Minnie, Emmy Destinn asetti Maestron päähän.


title: Lännen tyttö

text: Oopperan nimen keksiminen oli oma ongelmansa. Oikea käännös englannin kielestä olisi La fanciulla dell’Occidente d’oro. Jos nimestä jätettäisiin pois kulta, nimi ei sanoisi mitään. Seuraavia ehdotuksia oli L’occidente della fanciulla, La Figlia del West tai pelkästään La occidente d’Oro. Lopulta löytyi kompromissiksi La fanciulla del West.


title: Lännen tyttö

text: Puccini teki pieniä muutoksia vuoden 1910 julkaistuun partituuriin. Tärkeimpiä poistoja on ollut I näytöksessä Minnien ja Billy Jackrabbitin kohtaus ennen posteljoonin tuloa. Vuonna 1922 Puccini lisäsi 16 tahtia muodostaakseen II näytöksen rakkausduetolle kliimaksin. Siinä on erittäin vaikea korkea C. Nykyisin se on yleisesti poistettu.


title: Lännen tyttö

text: La fanciulla oli oopperana uutta tyyliä. Puccini itse sanoi kyllästyneensä "sokeroituihin oopperoihin". La fanciullan upea toinen näytös on hienoimpia koko oopperataiteen historiassa. Teoksesta löytyy yllättäen paljon yhtäläisyyttä Richard Wagnerin oopperoihin. Se on eräänlainen lunastusooppera, jossa orkesteri toimii kertojana. Toisen näytöksen oven avautuminen ja lumituisku huoneeseen sekä Minnien hurja ratsastus lunastamaan sankarinsa viittaavat selvästi Die Walküreen. Oopperassa on myös moraali, ja se koskee ihmisen pelastautumista.


title: Lännen tyttö

text: Paikallisvärin luominen musiikkiin on tehty käyttämällä alkuperäisiä lännenlauluja; The Old Dog Tray, Dear Old House ja Dooda Day. Lisäksi mukana on pätkiä ragtimesta ja espanjalaisesta Bolerosta. Intiaanisquawin tuutulaulun oletetaan olevan sanoiltaan alkuperäinen. Tietenkin Puccini loi myös alkuperästä muistuttavaa musiikkia.


title: Lännen tyttö

text: La fanciulla del West on omistettu suurelle oopperan ystävälle Englannin kuningatar Alexandralle.


title: Lännen tyttö

text: Lännen tytön ensi-illan miehitys oli vahvasti italialainen: miespääosassa nähtiin Enrico Caruso ja Pasquale Amati, kapellimestarina Arturo Toscanini sekä ohjaajina David Belasco ja Tito Ricordi. Italiassa ooppera nähtiin ensimmäisen kerran vasta vuonna 1911 Roomassa (sitä edelsivät muun muassa esitykset Chicagossa, Bostonissa ja Covent Gardenin oopperassa Lontoossa).


title: Lännen tyttö

text: Miehitys maailman kanta-esityksessä 10. joulukuuta 1910 Metropolitan Opera House, New York:


title: Lännen tyttö

text:
Kapellimestari Arturo Toscanini
Mainarit:


title: Lännen tyttö

text:
Minnien ja Johnsonin roolit ovat kuuluisia vaikeudestaan. Monet laulajat ovat verranneet niitä Turandotin pääpariin. Myöhempinä vuosina Minnien roolissa on nähty mm. Renata Tebaldi, Birgit Nilsson sekä Carol Neblett. Kuuluisia Johnsoneita ovat olleet mm. Mario Del Monaco , Placido Domingo ja Giuseppe Giacomini.
Aika: Kalifornian kultaryntäys 1849-1850
Paikka: Kaivosleiri Sierra Nevadan vuorilla Kaliforniassa "Cloudy Mountain Camp"


title: Lännen tyttö

text: Kesto: I näytös 60 min, II näytös 47 min ja III näytös 28 min, yhteensä n. 2 h 15 min


title: Lännen tyttö

text: Polka majatalon saluuna. Nick sytyttelee lamppuja ja mainarit saapuvat. He aloittavat faron-korttipelin peluun. Larkens potee kovaa koti-ikävää. Vaeltava laulaja Jake Wallace saapuu ja laulaa kaihoisan laulun Che faranno i vecchi miel (Mitä tapahtuu vanhemmilleni). Jim Larkensille kerätään kolehti, jotta hän pääsisi takaisin kotiinsa. Sid jää kiinni väärinpeluusta ja sheriffi Jack Rance antaa tuomionsa. Sidin rintaan kiinnitetään kortti, jota ei saa ottaa pois. Hän ei myöskään saa enää pelata.


title: Lännen tyttö

text: Wells Fargo pankin edustaja Ashby astuu sisälle ja sanoo olevansa maantierosvo Ramerrezin kannoilla. Nick ehdottaa maljaa Minnielle. Rance huomauttaa, että heidän tulisi juoda tulevalle rouva Rancelle. Sonora on päissään ja mustasukkaisuudessaan aloittaa tappelun sheriffin kanssa. Sonoran ase laukeaa kattoon ja samalla hetkellä Minnie ilmestyy saluunaan. Miehet antavat Minnielle lahjoja. Sonora antaa Nickille pussillisen kultaa ja maksaa laskunsa. Nick mittaa kullan ja laittaa loput tynnyriin, ”mainarien pankkiin”.


title: Lännen tyttö

text: Minnie aloittaa oppituntinsa. Hän avaa Raamatun ja aloittaa keskustelun Psalmista numero 51. Minni kertoo Psalmin tarkoittavan, että syntisinkin ihminen pelastuu. Lukemisen jälkeen Minnie ojentaa Billy Jackrabittia.


title: Lännen tyttö

text: Pony Express lähetti tuo postin. Ashby saa kirjeen Ramerrezin hylätyltä tyttöystävältä Nina Micheltorenalta. Kirjeessä Nina paljastaa Ramerrezin piilopaikan seuraavana. Happy, Bello ja Harry kommentoivat viehättävässä triossa lukemiaan asioita ja uutisia.


title: Lännen tyttö

text: Rance maksaisi tuhat dollaria heti suudelmasta ja haluaisi mennä naimisiin Minnien kanssa. Minnie muistuttaa Rancen olevan naimisissa ja arvostaa yksin elämistä. Rance kertoo tarinansa tunteella: Dalla mia casa son partito (Lähdin kotoani). Minnie keskeyttää eikä halua kuulla sanaakaan asiasta. Minnien mielestä rakkaus on erilaista mitä Rance kuvailee. Laggiù nel Soledad (Kotona Soledadissa). Minnie muistelee lapsuudenkotiaan ja vanhempiensa rakkautta toisiinsa. Minnie haluaisi löytää isänsä kaltaisen, jota varmasti voisi rakastaa.


title: Lännen tyttö

text: Nick tuo sisään muukalaisen. Hän sanoo olevansa Dick Johnson Sacramentosta. Rance epäilee. Epäluuloisuus lisääntyy kun Minnie tunnistaa tavanneensa miehen matkallaan Monteryhin. Rance tiukkaa muukalaiselta mikä toi hänet leiriin. Epäluuloiset kullankaivajat asettuvat Rancen puolelle. Minnie kuitenkin takaa muukalaisen ja mainarit Sonoran esimerkin mukaisesti tervehtivät yksi toisensa jälkeen tulijaa. Minnie ja Johnson menevät tanssimaan.


title: Lännen tyttö

text: Samanaikaisesti Ashby raahaa sisään puoliveristä Ramerrezin joukkioon kuuluvaa José Castroa. Castro sanoo johdattavansa etsijät roistojen leiriin ehdolla, että hänet säästettäisiin. Hetkeä myöhemmin Castro näkee pomonsa (Johnsonin) tulevan toisesta huoneesta. Castro pyytää juotavaa ja samanaikaisesti hän kuiskaa Johnsonille joukon olevan lähistöllä. Saluunan tyhjentyessä miehistä vihellys ulkopuolelta kertoisi ryöstäjien olevan valmiina.


title: Lännen tyttö

text: Rance ja mainarit lähtevät Ramerrezia jahtaamaan. Johnson jää Minnien kanssa kahdestaan saluunaan. Kuuluu vihellys. Johnson ei vastaa siihen. Minnie osoittaa tynnyriä ja sanoo siellä olevan mainarien koko omaisuuden. Joka ilta kullankaivajat kerääntyvät saluunaan vartioidakseen omaisuuttaan. Jos joku haluaisi kullan hänen olisi ensiksi suoriuduttava Minniestä. Johnson päättää lähteä. Minnie suostuu tapaamaan Johnsonin asunnossaan myöhemmin illalla hyvästelläkseen tämän. Lähtiessään Johnson sanoo, ettei Minnie tunne omaa arvoaan, hänellä on sydän puhdasta kultaa ja enkelin kasvot Avete un viso d’angelo (Teillä on enkelin kasvot!).


title: Lännen tyttö

text: Tuntia myöhemmin Minnien asunto. Wowkle laulaa kehtolaulua lapselleen. Minnie käskee Wowklen siivota ja ilmoittaa Wowklelle, että päivälliselle o katettava kahdelle. Minnie pukeutuu parhaimpiinsa. Dick Johnson koputtaa oveen ja astuu sisälle. Minnie ja Johnson istuutuvat pöytään. Johnson lupaa toimittaa rakkausromaaneja Minnielle. Minnie sanoo uskovansa todelliseen rakkauteen Hän ihmettelee myös jos rakastaa jotakuta niin miksi joillekin rakkauteen riittää vain yksi tunti. Johnson toteaa, että maailmassa on naisia, joiden kanssa yksi tunti on kaikki mitä voi toivoa. Sen jälkeen voisi kuolla. Minni pisteliäästi kysyy montako kertaa Johnson on kuollut.


title: Lännen tyttö

text: Minnie torjuu Johnsonin suudelmat ja lähettää Wowklen pois. Johnson vakuuttaa rakastaneensa Minniä jo siitä hetkestä alkaen. Ulkona raivoaa lumimyrsky ja paluupolku on tukossa. Minnie antaa oman vuoteensa Johnsonille ja laittautuu itse karhuntaljalle tulisijan eteen. Ennen nukahtamista Minni vielä varmistaa, että Johnson ei tunne Nina Micheltorenaa. Johnson kieltää tunteneensa koko naista.


title: Lännen tyttö

text: Ulkoa kuuluu ääniä. Minnie piilottaa Johnsonin sängyn sermin taakse ja päästää Rancen, Nickin, Sonoran ja Ashbyn sisälle. Nelikkö on saanut selville Dick Johnsonin olevan pelätty Ramerrez. Rance näyttää antaa Ramerrezin kuvaa Minnielle. Minnie hyvästelee miehet. Miesten poistuttua Minnie on raivoissaan Johnsonille. Johnson kertoo oman tarinansa ja vakuuttaa vilpitöntä rakkauttaan Minnieen Or son sei mesi (Kuusi kuukautta sitten). Minnie komentaa Johnsonin ulos. Hetken kuluttua kuuluu laukaus. Johnson horjuu sisälle, Minnie heltyy ja auttaa Johnsonin vintille.


title: Lännen tyttö

text: Rance ilmestyy uudestaan ovelle ja etsii, ei löydä mitään. Veripisara putoaa vintiltä ja Johnsonin piilopaikka paljastuu. Rance käskee Johnsonin alas. Johnson laskeutuu ja lysähtää tajuttomana pöydän ääreen.


title: Lännen tyttö

text: Minnie haastaan Rancen pokeriin. Panoksena on Johnsonin henki. Jos Rance voittaa hän saa Minnien omakseen ja Johnsonin hirsipuuhun. Mutta jos Minnie voittaa, hän ja Johnson ovat vapaat. Rance ei voi vastustaa kiusausta, panos on houkutteleva ja antaa sanansa. Minnie voittaa ensimmäisen käden ja Rance toisen. Kolmas käsi näyttäisi olevan menossa Rancelle, hänellä on kolme kuningasta. Minnie teeskentelee pyörtyvänsä ja pyytää Rancea hakemaa juotavaa. Samalla hetkellä hän vaihtaa kortit sukastaan. Minnie lyö pöytään voittokortit: kolme ässää ja parin. Rance mulkaisee kortteihin ja poistuu nopeasti.


title: Lännen tyttö

text: Metsäaukio. Viikko myöhemmin. Nick, Rance ja Ashby lepäävät täällä tulen ympärillä. He ovat Ramerrezin joukkion etsintäpartiossa. Ashby johtaa takaa-ajoa. Ashby haluaa Johnsonin elävänä. Viimein Sonora laukkaa ammuskellen, että rosvo on lopultakin saatu kiinni.


title: Lännen tyttö

text: Meluisa joukko kokoontuu, Billy Jackrabbit sitoo solmua. Nick kiirehtii kertomaan Minnielle. Paikalle tuodaan kalpea ja epäsiisti Johnson. Ashby ojentaa Johnsonin sheriffille. Rance ehdottaa hirttämistä heti. Miehet esittävät syytöksiä, Dick Johnson puolustautuu sanomalla, ettei ole murhannut ketään ja pyytää heitä hoitamaan hirttämisen nopeasti. Dick Johnson vetoaa miehiin, että Minnielle ei kerrota hänen hirttämisestään Ch’ella mi creda libero e lontano (Antakaa hänen uskoa, että olen saanut vapauteni).


title: Lännen tyttö

text: Köysi laitetaan Johnsonin kaulaan. Minnien ääni kuuluu kaukaisuudesta, hän kannustaa ratsuaan hiukset hulmuten ja pistooli hampaissa. Hetken kuluttua Minnie on miesten joukossa ja puolustaa Johnsonia ase kädessään. Minnie muistuttaa miehiä toveruudesta ja siitä kuinka hän on aina auttanut heitä. Lopulta Sonora siirtyy Minnien puolelle ja vähitellen muutkin. Sonora katkaisee Johnsonin köyden ja ojentaa Johnsonin Minnielle kaikkien puolesta. Minnie ja Dick Johnson lähtevät käsi kädessä etsimään uutta mahdollisuutta yhdessä.


title: Lännen tyttö

text: Addio, mia dolce terra!


title: Lännen tyttö

text:
Addio mio California!
Bei monti della Sierra, nevi, AddioNäyttämöltä: putkikellot, harppu


title: Jurismia!

text: Jurismia! on vuonna 2002 esitetty Kummeli-ryhmän 10-osainen komediasarja, jossa parodioitiin lakimiessarjoja. Se oli Kummeli-ryhmän kolmas itsenäinen tv-sarja. Aiemmat ovat poliisisarja "Lihaksia ja luoteja" (1996) ja lääkärisarja "Lääkärit tulessa" (1998).


title: Jurismia!

text: Päähenkilöt ovat tohelot, joskin aina jollain tavalla jaloilleen putoavat lakimiehet Sami Lyhkänen (Timo Kahilainen) ja Kalervo Kolli (Heikki Silvennoinen). Sarjassa nähdään "Lihaksia ja luoteja" -sarjan poliisiaseman räjähdyksestä ja "Lääkärit tulessa" -sarjan sairaalan joukkoitsemurhasta eloonjäänyt laamanni Jukka Emil Vanaja (Heikki Vihinen).


title: Jurismia!

text: Jurismia! julkaistiin DVD:nä 9. tammikuuta 2008 nimellä "Kummeli - Jurismia! Vanaja-trilogia osa 3".


title: Envenom

text: Envenom on japanilaisen metalliyhtyeen Sabbatin ensimmäinen täyspitkä albumi. Se on julkaistu vuonna 1991.


title: Rooman metro

text: Rooman metro avattiin vuonna 1955 ja siinä on tällä hetkellä 74 asemaa ja kolme linjaa, oranssi linja A, sininen linja B ja vihreä linja C. Paikalliset kutsuvat Rooman metroa nimellä "Metropolitana". Pituutta linjoille kertyy yhteensä 60 kilometriä.


title: Rooman metro

text: 17. lokakuuta 2006 metrojuna törmäsi Vittorio Emanuele -asemalla toiseen ihmisiä odottamassa olleeseen junaan.


title: NEP

text: NEP ( eli 'Uusi talouspolitiikka') on nimitys talouspolitiikalle, jota harjoitettiin Neuvostoliitossa 1920-luvulla. Politiikka aloitettiin Vladimir Leninin toimiessa valtionpäämiehenä, ja se oli rajoitettua sekataloutta. Josif Stalin otti käyttöön 1928 puhdasoppisen suunnitelmatalouden.


title: NEP

text: NEP:n aikana talonpojat saivat myydä osan sadostaan vapailla markkinoilla, kunhan loput kaupattiin valtion kautta. Lenin oli katsonut, että tällaisella talousmallilla saataisiin maahan ulkomaalaisia sijoittajia, jotka vuorostaan parantaisivat talouskasvua. Se kuitenkin kohtasi vastarintaa politbyroossa, eritoten Buharinin, Trotskin ja Stalinin keskuudessa. Lopulta Stalin kuitenkin lakkautti NEP:n ja aloitti siirtymisen viisivuotissuunnitelmiin.


title: Ashley Tisdale

text: Ashley Michelle Tisdale (s. 2. heinäkuuta 1985 West Deal, New Jersey) on yhdysvaltalainen näyttelijä ja laulaja. Hänet tunnetaan parhaiten Maddie Fitzpatrickin roolista Disney Channelin televisiosarjassa "Zackin ja Codyn viiden tähden elämää" ja Sharpay Evansina High School Musical -elokuvasarjassa.


title: Ashley Tisdale

text: Sooloartistina Tisdalen esikoisalbumi oli 6. helmikuuta 2007 julkaistu "Headstrong".


title: Ashley Tisdale

text: Ashley Tisdale syntyi Monmouthin piirikunnassa New Jerseyssä 2. heinäkuuta 1985. Hänen vanhempansa ovat Lisa Morris ja Mike Tisdale. Ashley varttui Ocean-nimisellä paikkakunnalla. Hänen isosiskonsa Jennifer Tisdale on tehnyt niin ikään näyttelijäntöitä. Tisdalen isä on kristitty ja äiti juutalainen. Omien sanojensa mukaan hänet kasvatettiin ”vähän molempiin uskontoihin”. Kolmivuotiaasta lähtien Tisdale esiintyi yli sadassa kansainvälisessä televisiomainoksessa ja aloitti näyttelijänä musikaaleissa "Gypsy" ja "The Sound of Music". Kahdeksanvuotiaana hän pääsi esittämään Cosettea musikaalissa "Les Misérables". Tisdale oli mukana teatterikiertueella kaksi vuotta ennen kuin sai roolin "Annie"-kiertuemusikaalista Koreassa. Haastattelussa vuonna 2007 hän kertoi nähneensä "Les Misérablesin" näytöksen lapsena Broadwayllä ja kertoneensa sen jälkeen managerilleen, että halusi esiintyä siinä. 12-vuotiaana Ashley lauloi Valkoisessa talossa presidentti Bill Clintonille. Vuonna 2000 hän sai Young Artist -palkinnon parhaasta vierailuroolista televisiodraamassa "Käytäväpeliä".


title: Ashley Tisdale

text:
Muutettuaan perheensä kanssa Los Angelesiin 1990-luvun lopulla Tisdale sai vierailevia rooleja useista televisiosarjoista, kuten "Smart Guy", "Seitsemäs taivas", "Grounded for Life", "Käytäväpeliä", "Strong Medicine", "Siskoni on noita" ja "Beverly Hills 90210". Hänellä oli pieni rooli myös vuoden 2001 elokuvassa "Donnie Darko", ja hän on vieraillut myös lastenkomediasarjassa "The Amanda Show".
Hän on toistuvasti vieraillut myös tilannekomedioissa "The Hughleys" ja "Still Standing".
Vuonna 2005 Tisdale palkattiin Maddie Fitzpatrickin rooliin Disney Channelin komediasarjaan "Zackin ja Codyn viiden tähden elämää" ("The Suite Life of Zack & Cody"), johon hän oli koe-esiintynyt sekä Maddie Fitzpatrickin että London Tiptonin rooleihin. Kun sarja nousi suosioon, Tisdalesta tuli Disney Channelin vakionäyttelijä. Hänellä oli äänirooli myös Disneyn englanninkielisessä dubbauksessa anime-elokuvaan "Sydämen kuiskaus".


title: Ashley Tisdale

text: Tisdale valittiin Sharpay Evansin rooliin Disney Channelin elokuvaan "High School Musical" vuonna 2006. Hän toisti roolinsa myös elokuvan jatko-osissa "High School Musical 2" ja "".


title: Ashley Tisdale

text: Tisdale esiintyi vuonna 2006 Disney Channelin televisiosarjassa "Disney Channel Games" vihreän joukkueen kapteenina. Animaatiosarjassa "Finias ja Ferb" hän ääninäytteli Candacea. Lisäksi hän on esiintynyt Music Televisionin televisiosarjan "Punk’din" kahdessa jaksossa.


title: Ashley Tisdale

text: Tisdale on myös tuottanut Disney Channelin kanssa vähän villimmän version "Pieni merenneito" -elokuvassa esitetystä ”Kiss the Girl” -kappaleesta. Musiikkivideota on esitetty Disney Channelilla. Tisdale on pääroolissa vuoden 2008 televisioelokuvassa "Picture This – revi siitä". Hän on myös näyttäytynyt Sum 41:n musiikkivideolla ”Fat Lip”.


title: Ashley Tisdale

text: Ashley Tisdalen rooli Sharpay Evansina "High School Musicalissa" vaati useita lauluesityksiä, kuten "What I've Been Looking For", "Bop to the Top" ja "We're All in This Together". Kaikki kolme kappaletta pääsivät Billboard Hot 100 -singlelistalle. Tisdale teki musiikkihistoriaa olemalla ensimmäinen naispuolinen artisti saamalla kaksi singleä samaan aikaan listalle, singlet "What I've Been Looking For" ja "Bop to the Top".


title: Ashley Tisdale

text: Myöhemmin hän nauhoitti cover-version kappaleesta "Some Day My Prince Will Come" Drew Seeleyn kanssa "DisneyMania"-albumille.


title: Ashley Tisdale

text: Tisdale julkaisi kappaleen "He Said She Said" 19. syyskuuta 2007, jolloin musiikkivideo julkaistiin MTV:llä. Saman kappaleen Tisdale esitti elokuvan "Anna palaa 4" soundtrackilla. 15. tammikuuta 2008 Tisdale julkaisi kappaleen "Not Like That" Euroopassa (myöhemmin Chilessä ja Brasiliassa) ja 22. helmikuuta 2008 hän julkaisi kappaleen "Suddenly" Brasiliassa (myöhemmin Saksassa).


title: Ashley Tisdale

text: Vuonna 2007 Tisdale julkaisi ensimmäisen musiikki-DVD:nsä, ""There's Something About Ashley"", joka sisälsi myös kolme musiikkikappaletta ja dokumentin "Headstrong"-albumin teosta.


title: Ashley Tisdale

text: Vuonna 2009 Tisdale julkaisi toisen albuminsa "Guilty Pleasure" ja sen ensimmäinen single on nimeltään "It's Alright, OK".


title: Ashley Tisdale

text: Tisdalen toisen studioalbumin "Guilty Pleasure" julkaistiin maailmanlaajuisesti 16. kesäkuuta 2009 ja Pohjois-Amerikkaan 28. heinäkuuta 2009. Tisdale alkoi työstää kyseistä albumia alkuvuonna 2008 ja huhtikuussa 2008 hän ilmoitti, että on levyttänyt jo useita kappaleita tulevalle levylleen. Tisdale on kertonut, että albumilla tullaan näkemään "enemmän rocktyylistä ja ärtyisää" musiikkia. Albumin ensimmäinen single "It's Alright, OK" julkaistiin 14. huhtikuuta 2009 Yhdysvalloissa.


title: Pia Hattara

text: Pia Lea Kaarina Hattara (oik. Hattara-Irjala, o.s. Hattara, ent. Helenius; 9. huhtikuuta 1923 Valkeakoski – 2. heinäkuuta 2015 Helsinki) oli suomalainen näyttelijä. Hän esiintyi jo vauvana näyttämöillä vanhempiensa kanssa. Hattara tuli tutuksi topakoiden, usein tiukkapipoisten naishenkilöiden tulkitsijana muun muassa "Komisario Palmu" -elokuvissa. Hänen isänsä oli teatterinäyttelijä-johtaja Armas Hattara (1884–1951).


title: Pia Hattara

text: Hattara valmistui Teatterikoulun ensimmäiseltä vuosikurssilta vuonna 1945. Ennen koulua hän oli näytellyt vuoden Valkeakoskella ja toisen Kokkolassa. Teatterikoulun jälkeen Hattara sai kiinnityksen Oulun näyttämölle. Oulu oli harvoja kaupunkeja, joihin Hattara ei valmistuttuaan ollut lähettänyt hakemusta. Hän joutui puolivahingossa asumaan samaan vinttikamariin järjestäjä-näyttelijä Pentti Irjalan kanssa, ja koska Hattara ei halunnut ”ruveta asumaan kenenkään kanssa”, he menivät naimisiin 26. elokuuta 1945. Liitto päättyi Irjalan kuolemaan vuonna 1982. Oulun vuotensa jälkeen Hattara siirtyi kahdeksi vuodeksi Joensuun teatteriin ja sieltä edelleen neljäksi vuodeksi Kuopion Yhteisteatteriin. Ritva Arvelo houkutteli hänet Helsinkiin Intimiteatterin riveihin vuonna 1952. Kolme vuotta myöhemmin Hattara sai pestin Suomen Kansallisteatterista, jossa hän näytteli eläkkeelle siirtymiseensä saakka. Hattara sai Pro Finlandia -mitalin vuonna 1970. Hänen aviomiehensä sai samaisen mitalin kaksi vuotta myöhemmin.


title: Pia Hattara

text: Hattara näytteli 32 elokuvassa vuosina 1950–1988 ja parissa lyhytelokuvassa. Hän tulkitsi valkokankaalla usein topakkaa naishenkilöä. Hänet nähtiin useissa Aarne Tarkaksen ja Ville Salmisen ohjaamissa elokuvissa. Hattara tunnettiin myös Knalli ja sateenvarjo -radioviihteestä. Hän näytteli Vetterantin Torodeaa elokuvassa "Pikku Pietarin piha".


title: Harri Dahlström

text:
Harri Anton Dahlström (4. elokuuta 1935 Helsinki – 3. heinäkuuta 2012 Helsinki) oli suomalainen kalojen ja kalatalouden asiantuntija. Koulutukseltaan hän oli maatalous- ja metsätieteiden maisteri, arvoltaan kunniatohtori. Varsinaisen työuransa Dahlström teki Maa- ja metsätalousministeriössä, jossa hän oli ennen eläkkeelle jäämistään kalatalousylitarkastaja sekä kala-
ja riistaosaston vapaa-ajan kalatalouden yksikön päällikkö. Dahlström tuli tunnetuksi radion ja television Luontoilta-ohjelmasta, jossa hän toimi kala-asiantuntijana sekä monista muista luontoon liittyvistä yleistajuisista tiedeohjelmista, kirjoista ja lehtiartikkeleista. Hän toimi myös tuntiopettajana Helsingin yliopistossa.
Hän kuoli syöpään Haartmanin sairaalassa Helsingissä.


title: Lenskin piiri

text: Lenskin piiri (, ) on paikallien itsehallintoalue Lenan yläjuoksulla Sahan tasavallan lounaisosassa Venäjällä. Se rajoittuu pohjoisessa Mirnyin ja Suntarin piireihin, idässä Oljokminskin piiriin sekä etelässä ja lännessä Sahan naapurialueeseen Irkutskin alueeseen.


title: Lenskin piiri

text: Piirin pinta-ala on 77 000 km² ja vuonna 2007 väkiluku oli 38 500. Alueella on puunjalostusteollisuutta.


title: Lenskin piiri

text: Lenskin piirin hallinnollinen keskus on Lenskin kaupunki. Piirin alueella on kolme kaupunkikuntaa ja 8 maalaiskuntaa. Näissä on kaikkiaan 22 asutuskeskusta.


title: Nurmipuntarpää

text: Nurmipuntarpää, joka tunnetaan myös nimellä alopekuuri, ("Alopecurus pratensis") on tiivistähkäinen rehuna suosittu tuulipölytteinen heinäkasvi.


title: Nurmipuntarpää

text: Nurmipuntarpää voi kasvaa metrin korkuiseksi. Sen kukinto on tiivis tähkä, joka on hyvin samantapainen kuin timoteilla. Nurmipuntarpään tähkä on kuitenkin kärjestä suippeneva, sileäntuntuinen ja helposti hajoava, kun timoteilla se on tasapaksu, karkea ja tiivis. Lehdet ovat noin 5 mm leveät.


title: Nurmipuntarpää

text: Nurmipuntarpää on kotoisin Euroopasta ja Aasiasta. Sitä on alettu viljellä rehuksi ja laidunheinänä myös Australiassa ja Pohjois-Amerikassa. Suomessa nurmipuntarpää on yleinen muinaistulokaskasvi.


title: Nurmipuntarpää

text: Nurmipuntarpäätä on käytetty viljelykasvina kauan. Koska sen siemen ei sovellu koneelliseen korjuuseen, muut heinät ovat syrjäyttäneet sen . Myös nurmipuntarpään voimakas allergisoivuus rajoittaa sen käyttökelpoisuutta .


title: Amgan ulus

text: Amgan ulus tai Amgan piiri (, ) on paikallinen itsehallintoalue Amgan vesistöalueella Sahan tasavallan eteläosassa Venäjällä. Se rajoittuu pohjoisessa Tšuraptšan, idässä Ust-Majan, etelässä Aldanin sekä lännessä Hangalassin ja Megino-Kangalassin uluseihin (piireihin).


title: Amgan ulus

text: Amgan piirin pinta-ala on 29 400 km² ja vuonna 1995 väkiluku oli 16 900. Alueen tärkeimmät elinkeinot ovat karjankasvatus ja maanviljely.


title: Amgan ulus

text: Amgan piirin hallinnollinen keskus on Amgan kylä. Piirissä on kaikkiaan 14 naslegia eli maalaiskuntaa, joissa on yhteensä 22 kylää.


title: Amgan ulus

text: Naslegit (jos keskuskylä on eriniminen, se on mainittu suluissa; nimet ovat pääosin jakuutinkielisessä muodossa):


title: Havaijinhylje

text: Havaijinhylje ("Monachus schauinslandi") on erittäin uhanalainen hyljelaji, jota voi tavata Havaijin saaristossa. Se on nykyisin ainoa tropiikissa elävä hylje.


title: Havaijinhylje

text: Havaijinhylje on 2–2,3 metrin pituinen ja painaa 200–300 kiloa, lajin naaraat ovat uroksia kookkaampia. Havaijinhylkeiden selkä on tummanharmaa ja vatsa vaaleankellertävä.


title: Havaijinhylje

text: Havaijinhyljettä tavataan vain Luoteis-Havaijilla. Niitä tavataan French Frigate Shoalsilla, Laysanilla, Lisianskilla, Pearl- ja Hermes-riutalla, Midweyn atollilla ja Kuren Atollilla. Pieniä populaatioita on myös Neckerillä ja Nihoalla. Hylkeet lepäävät autioilla rannoilla, mutta hankkivat ravintonsa saarten ulkopuolelta avoimelta merenpohjalta, jopa 500 metrin syvyydestä.


title: Havaijinhylje

text: Havaijinhylkeet elävät yksikseen. Aikuiset pitävät toisiinsa kohtuullisen välimatkan. Vain nuoret hylkeet leikkivät usein keskenään. Häirittyinä ne päästävät kurluttavia ääniä, esimerkiksi uhkaillessaan lajitoveriaan. Ihmistä laji yleensä kaihtaa. Hylkeet viettävät jopa viikkoja merellä etsimässä ravintoa avoimilta syvänteiltä. Ne eivät yleensä välitä riuttojen kaloista ehkä siksi, että kaloja on vaikea napata niiden piiloutuessa riutan suojiin. Sen sijaan riuttojen ulkopuolella hylkeet voivat etsiä kivien alta kaloja, äyriäisiä piikkinahkaisia ja nilviäisiä. Laji myös ruokailee 500 metrin syvyydessä sijaitsevilla pienillä riutoilla, joilla niillä ei ole kilpailijoita.


title: Havaijinhylje

text: Keväällä urokset kiertelevät saaria naaraita etsien. Parittelu tapahtuu vedessä. Poikasia syntyy eniten maalis-toukokuussa. Poikanen syntyy yleensä hiekkarannalla, joskus rantakalliolla. Emo imettää kuuttia kuusi viikkoa, eikä naaras poistu poikasen luota tänä aikana. Emon on siis pakko paastota ja se menettääkin painoa kaksi kiloa yhtä poikasen kiloa kohden. Poikanen lähtee pian vieroittamisen jälkeen merelle hankkimaan itse ruokansa. Kokematon poikanen jää usein erityisesti tiikerihain saaliiksi.


title: Havaijinhylje

text: Havaijinhylkeitä on nykyään noin 1 300–1 400 yksilöä ja kanta on toipunut 500 yksilön aallonpohjasta hyvin. Eniten niitä on French Frigate Shoalsilla, jossa elää 400 hyljettä. Hylkeet ovat kärsineet etenkin häirinnästä ja lisääntyminen on epäonnistunut usein. Midwaysaarten hylkeet kärsivät ihmisasutuksesta, kun saarelle perustettiin sotilastukikohta toisen maailmansodan jälkeen. Hylkeet vähitellen hävisivät saarilta vuoteen 1968 mennessä. Ne palasivat vasta, kun sotilastukikohta lakkautettiin 1990-luvulla ja saarista tuli luonnonsuojelualue. Midwayn hyljekanta on kasvanut noin kuuteenkymmeneen. Kuren atolli on nykyään ainoa, jolla asutus haittaa hylkeitä. Myös ajelehtiviin verkkoihin hukkuu paljon uteliaita hylkeitä. Vuonna 2006 Havaijien saaristoon perustettiin erittäin laaja suojelualue.


title: Kalanruotokaavio

text: Kalanruotokaavio on laatujohtamisen ja prosessinkehittämisen työkalu, jota käytetään usein ryhmätyön apuvälineenä. Sitä kutsutaan usein myös "Ishikawa-diagrammiksi" japanilaisen keksijänsä professori Kaoru Ishikawan mukaan tai "syy-seuraus-kaavioksi". Kalanruotokaavio on visuaalinen esitystapa ryhmitellyistä asioista, ja siinä jokainen ryhmä esitetään omalla ruodolla. Kalanruotokaaviota voidaan käyttää joko asioiden luokitteluun tai ongelmanratkaisuun (syy-seurauskaavio).


title: Kalanruotokaavio

text: Eri ryhmiin kuuluvia asioita jaotellaan seinälle/taululle piirrettyyn kalanruotoon, jossa on tyypillisesti alussa 6 "ruotoa". Ideoita voidaan siirrellä esimerkiksi värikkäiden liimautuvien muistilappusten avulla ryhmästä toiseen. Kun ryhmät alkavat olla selvillä, ruoto nimetään. Koska kalanruotokaavio soveltuu asioiden luokitteluun ryhmässä, se soveltuu hyvin aivoriihen jatkoanalyysiksi, tai vapaasti esitettyjen ajatusten luokitteluun. Luokittelun perusteella voidaan siirtyä kvantitatiivisempiin analyyseihin, esimerkiksi hajonta-analyyseihin tai paretodiagrammiin.


title: Kalanruotokaavio

text: Kalanruotokaaviota käytetään usein ongelmanratkaisun apuna, havainnollistamaan asioiden syy-seuraussuhteita. Tällöin ruodon päässä on ongelma, ja ruodon haarat nimetään ongelmaan mahdollisesti johtavien asiaryhmien mukaan. Esimerkiksi haarat voidaan nimetä ihminen (henkilöstö), tekniikka (koneet ja välineet), ympäristö (toimintaympäristö), metodit, materiaalit ja mittarit. Näihin tyypillisiin ongelmia aiheuttaviin ryhmittymiin haetaan sitten aivoriihen omaisesti syitä. Haaroja voidaan myös lisätä tarpeen mukaan. Johtopäätösten tekoa vältetään, kunnes kaikki mahdolliset tekijät on huomioitu. Ongelman ratkaisun vaikeus saattaa alun perin johtua juuri siitä, että jokin tekijä tai alkusyy on jäänyt huomioimatta. Mahdollisten syiden tunnistamisen perusteella voidaan siirtyä kvantitatiivisempiin analyyseihin, esimerkiksi hajonta-analyyseihin tai paretodiagrammiin.


title: Feija Åkerlund

text: Feija Åkerlund (s. 1948) on suomalainen laulaja ja lauluntekijä. Hänet tunnetaan parhaiten Hortto Kaalo -yhtyeen pitkäaikaisena jäsenenä.


title: Feija Åkerlund

text: Åkerlund on tehnyt romanimusiikin lisäksi myös lastenmusiikkia. Hän on ollut mukana muun muassa M. A. Nummisen kokoamalla lastenlevyllä "Iso mies ja keijukainen" (1970).


title: Feija Åkerlund

text: Åkerlund on muusiikko Taisto Lundbergin veli ja tangolaulaja Amadeus Lundbergin setä.


title: Taisto Lundberg

text: Taisto Lundberg on suomalainen muusikko, joka tunnetaan muun muassa Hortto Kaalo -yhtyeen perustajajäsenenä yhdessä veljensä Feija Åkerlundin ja Marko Putkosen kanssa. Hän oli yhtyeessä aktiivisesti mukana 1970-luvun puoliväliin saakka ja sen jälkeen satunnaisesti. Vuonna 1978 Lundberg sijoittui Syksyn sävel -kilpailussa toiseksi Anneli Sarin ja Feija Åkerlundin kanssa esittämällään kappaleella "Luonnonlapset".


title: Taisto Lundberg

text: Hänen poikansa on vuoden 2009 tangokuningas Amadeus Lundberg.


title: Karelian Trains

text: Oy Karelian Trains Ltd on suomalais-venäläinen rautatiekalustoyhtiö. Sen ovat perustaneet suomalainen VR-Yhtymä Oy ja Venäjän valtion rautatieyhtiö OAO Rossijskije železnyje dorogi (RŽD) vuonna 2006. Kumpikin omistaa yhtiöstä 50 %, ja sen kotipaikka on Helsinki. Yhtiön toimitusjohtajana on Mikko Vahtola ja hallituksen puheenjohtajana Rossijskije železnyje dorogin varapääjohtaja Mihail Pavlovitš Akulov. Liikennöinti Allegro-junilla alkoi 12.12.2010.


title: Karelian Trains

text: Karelian Trainsin tehtävä on hankkia Helsingin ja Pietarin väliseen liikenteeseen nopeat junat ja niiden kunnossapitopalvelut. Uusien junien on tarkoitus lyhentää Helsingin ja Pietarin välistä matka-aikaa viidestä ja puolesta tunnista noin kolmeen ja puoleen tuntiin. Matkustusajan lyhentäminen edellyttää myös radan parannustöitä sekä Suomessa että Venäjällä.


title: Karelian Trains

text: Karelian Trains jätti kalustosta 5. joulukuuta 2006 kansainvälisen hankintailmoituksen, jossa se pyysi tarjouksia sähkökäyttöisistä ja kaksivirtajärjestelmässä toimivista, kallistuvakorisista junayksiköistä. Hankintailmoituksen mukaan junien huippunopeuden oli oltava normaalilla rataverkolla 220 km/h ja liikennöinnin mahdollista sekä Suomen 1 524 millimetrin että Venäjän 1 520 millimetrin levyisellä radalla. Junan oli myös sovelluttava pohjoiseurooppalaiseen ilmastoon, jossa lämpötila voi olla kesällä +40 °C ja talvella −40 °C. Junayksikköjä oli tarkoitus hankkia neljä ja niiden yhteishinnaksi arvioitiin sata miljoonaa euroa.


title: Karelian Trains

text: Tarjouspyynnössä oli lisäksi optio yhden tai kahden lisäjunan hankintaan. Hankittavat junayksiköt pystyvät kuljettamaan noin 300 matkustajaa. Ne koostuvat seitsemästä vaunusta, joista viisi on toisen luokan vaunuja, yksi ensimmäisen luokan vaunu ja yksi ravintolavaunu. Ravintolavaunussa on lisäksi tupakointiosasto.


title: Karelian Trains

text: Syyskuussa 2007 VR ilmoitti, että Karelian Trains on tilannut suunnitelman mukaiset neljä junaa ranskalaiselta Alstom-yhtiöltä. Junien nimeksi tulee "Allegro". Ensimmäinen junayksikkö toimitettiin Vuosaaren satamaan 15. tammikuuta 2010. Junat ovat pääpiirteittäin samankaltaisia, mutta uudempaa sukupolvea ja yhtä vaunua pidempiä kuin Pendolino, jota VR käyttää kotimaan liikenteessä.


title: Iso mies ja keijukainen

text: Iso mies ja keijukainen on vuonna 1970 julkaistu suomalainen lastenmusiikkialbumi. Levyn julkaisi Love Records tunnuksella LRLP27 (myöhemmin julkaistiin CD-versiot LRCD27 vuosina 1992 ja 2007).


title: Iso mies ja keijukainen

text: Levyn tuotti kaksikko M. A. Numminen ja Pekka Jalkanen. Kotisivujen diskografiansa yhteydessä Numminen kuvailee levyn aloittaneen uuden tyylin lastenmusiikissa - Nummisen loruillessa Jalkanen otti vaikutteita vakavasta musiikista ja levyllä on kuultavissa monia eri musiikkityylejä kuten tangoa, valssia ja rockia. Kaikki levyn kappaleet ovat Nummisen, Jalkasen tai Rauli Somerjoen säveltämiä. Sanoituksissa on erikoisesti käytetty pikkulasten itse kirjoittamia runoja sekä myös Kirsi Kunnaksen runoutta.


title: Iso mies ja keijukainen

text: Numminen, Jalkanen sekä työryhmään kuulunut Tytti Paavolainen saivat Suomen arvostelijain liiton Kritiikin kannukset -palkinnon vuonna 1971.


title: Iso mies ja keijukainen

text: Levyn kappaleita esittämässä oli M. A. Nummisen ja Pekka Jalkasen lisäksi muun muassa Rauli Somerjoki, Feija Åkerlund ja Taisto Lundberg. Taustaorkestereina olivat Viisi vierasta miestä ja Joonaksen ystävät.


title: Iso mies ja keijukainen

text: Albumi julkaistiin vuonna 1992 CD-versiona, tällöin mukaan liitettiin kymmenen kappaletta levyiltä "Oskari Olematon - Suutari Joonaksen iltapäivä, osa I" ja "Niemisen pojat ja naapurin äijä - Suutari Joonaksen iltapäivä, osa II".


title: Iso mies ja keijukainen

text: 2007 albumista julkaistiin uudelleenmasterointi CD:llä, jonka kappalelistaus on sama alkuperäisen LP-julkaisun kanssa. Vuoden 1992 ja 2007 julkaisut ovat molemmat samalla julkaisunumerolla LRCD27.


title: Aslan Džarimov

text: Aslan Alijevitš Džarimov (; s. 1939) on adygealainen poliitikko ja Venäjän federaatioon kuuluvan Adygeian tasavallan ensimmäinen presidentti vuosina 1992–2002. Kansallisuudeltaan hän on adygei.


title: Aslan Džarimov

text: Džarimov toimi Adygeiden autonomisen alueen korkeimman neuvoston puheenjohtajana Neuvostoliiton hajotessa. Adygeiden autonomien alue julistautui 3. heinäkuuta 1991 Adygeian tasavallaksi ja Džarimov valittiin tasavallan ensimmäiseksi presidentiksi tammikuussa 1992. Džarimov valittiin toiselle kaudelle tammikuussa 1997. Hän sai tuolloin 57,9 prosenttia äänistä voittaen vastaehdokkaansa Aslanby Sovmizin (19,5 %) ja Kazbek Tsikun (15,7 %). Džarimov oli ehdolla myös kolmannelle kaudelle, mutta hävisi vaaleissa (13. tammikuuta 2002) vastoin ennakko-odotuksia Hazret Sovmenille. Džarimov sai vain 10,15 prosenttia äänistä, Sovmenin voittaessa 69 prosentin äänisaaliilla. Džarimovin toinen virkakausi päättyi 8. helmikuuta 2002.


title: Lehtojalava

text: Lehtojalava ("Ulmus minor") on jalavien sukuun kuuluva puu, jonka luontainen levinneisyysalue ulottuu Pohjois-Afrikasta, Pyreneiden niemimaalta ja Englannista Volgalle ja Pohjois-Iraniin; pohjoisimmat alkuperäiset yksilöt kasvavat Öölannissa ja Gotlannissa.


title: Lehtojalava

text: Lajinimi "minor" tarkoittaa "pienempää": lehdet ovat usein pienempiä kuin muilla eurooppalaisilla jalavilla. Vaaleanharmaalle rungolle ovat ominaisia pitkät, selvärajaiset pitkittäisharjanteet. Lehdet ovat soikeahkoja, päältä nahkamaisen sileitä ja kirkkaanvihreitä, alta suonihangoista valkokarvaisia. Harsuhkoa, kuperaa latvusta luonnehtivat usein mutkaiset, riippuvakärkiset oksat pienine (5–8 cm) lehtineen, mutta joillakin seuduin oksat ovat suorakärkisiä ja lehdet isompia (jopa 12 cm) ja tummempia. Siemenlokero sijaitsee lähellä hedelmän kärkeä.


title: Hupitalo

text:
Hupitalo (tunnetaan myös nimellä naurutalo tai peilitalo) on yleensä huvipuistoissa oleva hupikäyttöön tarkoitettu talo tai rakennus.
Talossa on yleensä mm. vääristeleviä peilejä, liikkuvia lattioita, sekä illuusioharhoja. Illuusiota luodaan yleensä vinoilla seinillä, äänitehosteilla ja valaistuksella.


title: Hupitalo

text: Suomessa hupitaloja edustavat esimerkiksi Linnanmäen Vekkula, Särkänniemen Metkula sekä Tykkimäen Yllätysten talo ja Mysteerio.


title: CDC

text: CDC on lyhenne:


title: Sampsa Timoska

text: Sampsa Timoska (s. 12. helmikuuta 1979 Kokemäki) on suomalainen jalkapalloilija, pelipaikaltaan puolustaja tai puolustava keskikenttäpelaaja.


title: Sampsa Timoska

text: Timoskan kasvattajaseura on kokemäkiläinen Teljän Nousu, josta hän siirtyi Nakkilan Nastan kautta porilaiseen Musan Salamaan. Timoskan ensimmäinen seurajoukkue aikuisten sarjatasolla oli Ykkösen Tampereen Pallo-Veikot, jossa hän pelasi vuosina 1996–1997.


title: Sampsa Timoska

text: Kaudeksi 1998 Timoska siirtyi Veikkausliigan Myllykosken Palloon, jota hän edusti suurimman osan urastaan. Hän voitti joukkueen kanssa Suomen cupin vuonna 2004 ja Suomen-mestaruuden vuonna 2005. Tammikuusta 2007 helmikuuhun 2008 hän pelasi Englannin Championshipissä lontoolaisessa Queens Park Rangersissä. Kaudeksi 2008 Timoska palasi MyPaan, jossa hän päätti liigauransa kaudella 2011. Hän pelasi 13 kauden aikana yhteensä 231 Veikkausliigan ottelussa, joissa hän teki kuusi maalia.


title: Sampsa Timoska

text: Timoskan peliura jatkui kaudella 2012 Kakkosen tammisaarelaisessa nousijajoukkueessa Ekenäs Idrottsföreningissä, jonka kanssa hän teki yksivuotisen sopimuksen optiolla seuraavasta kaudesta.


title: Sampsa Timoska

text: Suomen maajoukkueissa Timoska pelasi kaksi A-maaottelua sekä 11 nuorten ja 21 poikien maaottelua.


title: Sampsa Timoska

text: Sampsa Timoskan veli Jan Timoska on pelannut Veikkausliigaa FC Jazzin ja FC Interin joukkueissa.


title: Chase the Express

text: Chase The Express (tunnetaan myös nimellä "Covert Ops: Nuclear Dawn") on Sugar and Rocketsin kehittämä ja Sony Computer Entertainmentin julkaisema kolmannen persoonan ammuntapeli. Peli julkaistiin PlayStationille vuonna 2000.


title: Chase the Express

text: Pelattavuus on hyvin samanlainen kuin Resident Evil -pelisarjassa. Pelissä on valmiita kamerakulmia, jotka seuraavat päähahmoa sivusta tämän liikkuessa junan käytävillä. Aseella ampuessa ensin tähdätään yhdestä napista, ja tämän jälkeen ase laukaistaan toisesta napista. Suurin osa pelin ajasta kuluu esineitä keräillessä, puzzleja ratkoessa, vihollisia kukistaessa ja junan käytävillä juoksennellessa. Pelin voi tallentaa junan vessoista löytyvissä tallennuspisteissä, joista löytyy myös säilöntäpiste, jonne voi sulloa tarpeettomia tavaroita säilöön.


title: Chase the Express

text: Peli on jaettu eri tasoihin, jotka vaihtuvat aina tietyn tavoitteen täyttyessä. Yhdessä tasossa päämääränä voi olla esimerkiksi avaimen löytäminen ja oven aukaiseminen kyseisellä avaimella, kun taas toisessa kentässä tavoitteena voi olla yllättäen pomovastuksen kukistaminen ja pomminpurkaminen.


title: Chase the Express

text: Latausruutujen aikana näkyvä teksti ilmoittaa pelaajalle, missä paikassa juna kyseisellä hetkellä liikkuu. Ruudussa vilahtaa valtion ja kaupungin nimi. Kaupunkien ja valtioiden nimet vaihtuvat, kun tasotkin vaihtuvat.


title: Chase the Express

text: Jack Morton on pelin päähahmo, jonka tehtävänä on pelastaa suurlähettiläsperhe ja samalla estää koko maailmaa uhkaava ydinhyökkäys.


title: Chase the Express

text: Jackin toveri, joka onnistui selviytymään Jackin kanssa terroristien hyökkäyksestä. Billy on kuitenkin vakavasti loukkaantunut, joten hän tarvitsee Jackin apua. Billylle pitää mm. suorittaa verensiirto, sekä etsiä hänelle luotiliivit.


title: Chase the Express

text: Mikäli pelaaja ei onnistu verensiirrossa/luotiliivien etsinnässä, Billy kuolee ja pelaaja saa huonon arvosanan pelin lopussa.


title: Chase the Express

text: Terrorihyökkäyksestä henkiinjäänyt agentti, joka on yksi suurlähettilään suojelijoista. Christina osaa käsitellä aseita, ja pystyy luonteensa ansiosta selviytymään tiukoistakin tilanteista.


title: Chase the Express

text: Ranskan suurlähettiläs, joka välittää omasta perheestään enemmän kuin mistään muusta koko maailmassa. Ikä 53.


title: Chase the Express

text: Suurlähettilään vaimo. Ikä 45.


title: Chase the Express

text: Suurlähettilään tytär. Ikä 11.


title: Chase the Express

text: Suurlähettilään sihteeri, jolla ei ole täysin puhtaita jauhoja pussissaan. Ikä 39.


title: Chase the Express

text: Pelin pääpahis, joka on junaan kohdistuneen terrori-iskun takana. Hän pitää ranskan suurlähettiläsperhettä panttivankinaan ja vaatii lunnaiksi 20 miljardia Yhdysvaltain dollaria ja vapaan pakoreitin Ranskaan. Muussa tapauksessa hän teloittaa suurlähettiläsperheen ja suorittaa ydinhyökkäyksen.


title: Chase the Express

text: Luutnantti Jack Morton on Nato-sotilas, joka joukkoinensa on vartioimassa Blue Harvest -nimistä junaa tämän tehdessä matkaa kohti Ranskaa. Terroristit hyökkäävät ja tuhoavat puolustusjoukot perusteellisesti. Morton jää joukostaan ainoana henkilönä henkiin, ja hänen on yksin pelastettava Ranskan suurlähettiläsperhe terroristien kynsistä sekä pysäytettävä samalla maailmaa uhkaava ydinhyökkäys.


title: Kazbek Paranuk

text: Kazbek Ismailovitš Paranuk (, s. 1948) on venäläinen poliitikko, joka toimi Adygeian tasavallan pääministerinä 2006–2007. Hän on toiminut myös Adygeian toiseksi suurimman kaupungin Adygeiskin pormestarina.


title: Kazbek Paranuk

text: Adygeian presidentti Hazret Sovmen nimitti Paranukin pääministeriksi 16. syyskuuta 2006 edellisen pääministerin Jevgeni Kovaljovin erottua tehtävästään neljä päivää aikaisemmin.


title: Aleksei Kangaskolkka

text: Aleksei Kangaskolkka (s. 29. lokakuuta 1988 Viipuri, Venäjän SFNT, Neuvostoliitto) on entinen suomalainen jalkapalloilija, jolla on myös Venäjän kansalaisuus. Pelipaikaltaan Kangaskolkka on hyökkääjä. Hänen viimeiseksi Veikkausliigaseurakseen jäi IFK Mariehamn.


title: Aleksei Kangaskolkka

text: Kangaskolkka debytoi liigatasolla 15-vuotiaana kaudella 2004 Myllykosken Pallon paidassa KooTeePeetä vastaan. Tuo jäi tosin hänen kauden ainoaksi ottelukseen liigatasolla. Myös kaudella 2005 hän pelasi yhdessä liigaottelussa, mutta oli kuitenkin osa MyPan Suomen mestaruuden voittanutta joukkuetta. Enemmän peliaikaa hän sai tuolloin kuitenkin Lappeenrannan Rakuunoissa. Läpimurron MyPan pelaavaan kokoonpanoon Kangaskolkka teki varsinaisesti kaudella 2006, minkä jälkeen Kangaskolkka herätti kiinnostusta suurseura Moskovan Spartakissa. Sopimusta sinne ei syntynyt ja Kangaskolkka jäi vielä Myllykoskelle..


title: Aleksei Kangaskolkka

text: Kaudeksi 2009 Kangaskolkka siirtyi Tampere Unitediin. Hän pelasi tuolloin Liigacupissa vahvasti ja sivusi tuolloin kilpailun maaliennätystä. Ensimmäisellä liigakaudellaan hän teki seitsemän maalia ja seuraavalla kuusi. Kangaskolkka oli TamUn mukana vielä kevään 2011 muun muassa Liigacupin finaalissa FC Honkaa vastaan. Tämä jäi kuitenkin TamUn viimeiseksi otteluksi, sillä se suljettiin kaikesta kilpailutoiminnasta 2011 ja niinpä Kangaskolkka siirtyi IFK Mariehamniin yhdessä kolmen muun TamU-pelaajan Jonas Emetin, Kristian Kojolan ja Jarkko Värtön kanssa. Maarianhaminassa kausi 2012 oli Kangaskolkalle hyvä, sillä hän teki 16 maalia ja tuli Veikkausliigan maalintekijätilaston toiseksi.


title: Aleksei Kangaskolkka

text: Tämän jälkeen kaudeksi 2013 Kangaskolkka siirtyi Ruotsin Superettanin Jönköpings Södraan. Hän edusti sitä kuitenkin vain puoli kautta ennen siirtymistään Heraclesin riveihin Alankomaiden Eredivisieen. Alankomaissa hän ei saanut peliaikaa kuin muutamassa pelissä ja palasi sieltä kesäksi 2015 takaisin Maarianhaminaan loppu-urakseen. Päivitetty 19. heinäkuuta 2017.


title: Jegor Borisov

text: Jegor Afanasjevitš Borisov (, s. 15. elokuuta 1954 Tšuraptšy, Jakutian ASNT) on sahalainen poliitikko ja Venäjän federaatioon kuuluvan Sahan tasavallan kolmas presidentti. Venäjän presidentti Dmitri Medvedev nimitti Sahan pääministerinä toimineen Borisovin virkaa tekeväksi presidentiksi 31. toukouuta 2010, kun aiempi presidentti Vjatšeslav Štyrov oli eronnut tehtävästään henkilökohtaisista syistä. Borisov valittiin Sahan presidentiksi 9. kesäkuuta 2010 Sahan parlamentin Il Tumenin hyväksyessä Venäjän presidentin esityksen asiasta äänin 61–2 ja hän astui virkaansa 17. kesäkuuta 2010.


title: Jegor Borisov

text: Ennen presidentiksi tuloaan Borisov toimi Sahan tasavallan pääministerinä vuosina 2003–2010 ja hän on Sahan pitkäaikaisin pääministeri. Borisov aloitti pääministerin tehtävässä 6. helmikuuta 2003 ja uudelleen pääministeriksi hänet nimettiin helmikuussa 2007. Ennen pääministeriksi tuloaan Borisov toimi ensimmäisenä varapääministerinä. Vuosina 1998-2002 hän toimi Sahan maatalousministerinä Vasili Vlasovin hallituksessa. Borisov valmistui konetekniikan insinööriksi vuonna 1979 ja hän on myös kansantaloustieteen tohtori.


title: Jv

text: Jv tarkoittaa seuraavia:


title: Jy

text: Jy tarkoittaa seuraavia:


title: Zl

text: Zl tarkoittaa seuraavia:


title: Zm

text: Zm tarkoittaa seuraavia:


title: Zv

text: Zv tarkoittaa seuraavia:


title: Qu

text: Qu tarkoittaa seuraavia asioita:


title: Io (mytologia)

text: Io () on kreikkalaisessa mytologiassa Argoksen Inakhosjoen najadi, joka toimi Heran papittarena.


title: Io (mytologia)

text: Kun ylijumala Zeus näki Ion, hän alkoi himota tätä. Toteuttaakseen mielihalunsa Zeus lähestyi kedolla Ioa valkoisen pilven hahmossa. Zeuksen mustasukkainen puoliso Hera aavisti kuitenkin tilanteen ja saapui paikalle tutkimaan asiaa. Peittääkseen jälkensä Zeus muutti Ion valkeaksi lehmäksi, mutta näin helposti Hera ei ollut huiputettavissa. Hän pyysi mieheltään lehmää lahjaksi ja asetti sitten Argoksen, satasilmäisen jättiläisen, vartioimaan lehmää. Zeus ei kuitenkaan luovuttanut vaan lähetti Hermeen tappamaan jätin, minkä hän tekikin juonien jättiläisen sulkemaan kaikki sata silmäänsä yksi kerrallaan. Nyt Hera puolestaan lähetti kiiliäisen piinaamaan Io-lehmää, joka joutui pakenemaan Euroopasta Bosporinsalmen yli Aasian puolelle ja aina Egyptiin saakka. Siellä Zeus palautti Ion takaisin ihmishahmoonsa, ja tämä synnytti hänelle pojan, joka sai nimen Epafos.


title: Bc

text: Bc tarkoittaa seuraavia:


title: Sea of Light

text: Sea of Light on hard rock -yhtye Uriah Heepin yhdeksästoista studioalbumi, joka ilmestyi vuonna 1995. Levyllä yhtye otti pitkästä aikaa suuntaa progressiivista rockia kohti.


title: Sea of Light

text: Basisti Trevor Bolder laulaa kappaleen ”Fear of Falling”. Päätösraita ”Dream On” oli puolestaan "Sea of Lightin" ainoa singlejulkaisu.


title: Koivistolaiset

text: Koivistolaiset on kahden sisaruksen, Anja Koiviston (s. 21. joulukuuta 1946) ja Anneli Koiviston (s. 11. marraskuuta 1943) muodostama laulu- ja tanssiduo, joka edusti Suomea Eurovision laulukilpailussa vuonna 1971 kappaleella ”Tie uuteen päivään” yhdessä Markku Aron kanssa. He olivat mukana Suomen Euroviisu-karsinnassa myös yhdessä Sammy Babitzinin kanssa vuonna 1973 kappaleella ”Riviera”, joka sijoittui kymmenenneksi.


title: Koivistolaiset

text: Koivistolaiset esiintyivät 1960- ja 1970-lukujen vaihteessa lukemattomissa eri televisio-ohjelmissa, muun muassa "Ilkamissa".


title: Koivistolaiset

text: Heidän suurin hittinsä duona on suomennos Middle of the Roadin levystä "Chirpy Chirpy Cheep Cheep". Lisäksi he tekivät suomenkielisiä versioita useista Abban hiteistä.


title: Koivistolaiset

text: Viime vuosina Koivistolaiset ovat toimineet Viking Linen risteilyemäntinä ja esiintyneet lähinnä firmojen yksityistilaisuuksissa.


title: Kristoforos (yhtye)

text: Kristoforos on hengellinen lauluyhtye, joka levytti 1970- ja 1980-luvuilla.


title: Kuje

text: Kuje oli suomalainen lauluyhtye, joka levytti 1970-luvulla yhden levyllisen lastenlauluja.


title: Kukonpojat

text: Kukonpojat oli 1950-luvulla neljän yhteiskoulupojan perustama ryhmä, jonka alkuperäiset jäsenet olivat Juha Virkkunen, Jouko Eräkare, Tapio Lipponen ja Seppo Porkka. Aluksi kvartetti esiintyi nimellä The Chickens.


title: Kukonpojat

text: 1960-luvun alussa Yleisradio haki uuteen sunnuntaiaamun ohjelmaansa "Tervetuloa nimipäiväkahville" -yhtyettä, joka laulaisi onnittelulaulun päivän sankarille. Laulut sävelsi Reino Helismaa. Yksi ohjelman juontajista oli Jaakko Jahnukainen, joka oli jo tutustunut poikiin omassa ohjelmassaan. Hänen suosituksestaan yhtye, jolle hän myös keksi nimen "Kukonpojat", sai radioon yli vuoden kestäneen kiinnityksen.


title: Kukonpojat

text: Vuosina 1960–1965 yhtye teki myös levytyksiä, muun muassa kappaleen "Katso, kenguru loikkaa" ja folkklassikon Minne kukat kadonneet.


title: Kukonpojat

text: Kokoonpano esiintyi monesti jonkun muun laulajan kanssa kuten Eino Grönin, Nita Leschin ja Ragni Malmsténin kanssa.


title: Kummitus (yhtye)

text: Kummitus oli suomalainen rock-yhtye, jonka ainoaksi jäänyt albumi "Kahdet kasvot" julkaistiin vuonna 1976.


title: Kummitus (yhtye)

text: Yhtyeen tyyli oli tamperelaisen ohjelmatoimistovetäjä Heikki Kauppisen ideoima. Ajatuksena oli lanseerata markkinoille yhtye, joka naamioituisi niin, ettei sen jäsenten kasvoja koskaan paljastettaisi julkisuudessa. Lisäksi jokaiselle muusikolle annettaisiin oma taiteilijanimi. Kauppinen ehdotti ajatusta tuolloin Ähtärissä toimineelle Matthews-yhtyeelle, josta tehtiin Kummitus.


title: Kummitus (yhtye)

text: Yhtyeen musiikillisena linjana oli eräänlainen kauhurock. Love Records kiinnittikin yhtyeen talliinsa keväällä 1975. Yhtye levytti singlen "Kuoleman liekki / Kalman koura", jonka tuottajana toimi Pave Maijanen. Yhtyeen kokoonpano oli tuolloin Jussi Niemi (kitara), Hannu Latva-Hakuni (koskettimet), Juhani ”Olli” Kivistö (basso) ja Seppo Tammilehto (rummut). Singlellä lauloivat Kivistö ja Niemi.


title: Kummitus (yhtye)

text: Kummitus teki ensimmäisen keikkansa kesällä 1975 Kangasniemen Syvälahden lavalla. Tuolloin myös single oli jo julkaistu. Kummitus keikkaili olemassaolonsa aikana muun muassa Hurriganesin kakkosyhtyeenä. Yhtyeen naamioitumista ei kuitenkaan jaksanut ymmärtää yleisö kuin myöskään siinä soittaneet muusikot. Varsin pian yhtye luopuikin maskeistaan ja teki keikkoja lavasteenaan vain valoshow.


title: Kummitus (yhtye)

text: Love Records ei halunnut jatkaa yhteistyötä Kummituksen kanssa, mutta myöhemmin syksyllä yhtye äänitti lahtelaisessa Microvox-studiossa kokonaisen albumin "Kahdet kasvot". Levylle basistiksi vaihtui Pertti ”Roope” Hurmalainen. Albumin solisteina kuullaan Tammilehtoa ja Niemeä, jotka ovat myös säveltäneet levyn materiaalin. Albumin tuottajina toimivat Kari Kantalainen ja Vesa Majanen ja se julkaistiin BASF-levymerkillä. Myöhemmin 2000-luvulla levystä on tullut keräilyharvinaisuus.


title: Kummitus (yhtye)

text: Riitainen orkesteri toimi vielä talven 1976, jonka jälkeen siitä tehtiin trio. Kokoonpano oli tässä vaiheessa Eero Peltonen (kitara), Seppo Tammilehto (rummut) ja yhtyeeseen palannut Juhani Kivistö (basso). Kummitus säesti kesällä muutamia keikkoja Mikko Alataloa otsikolla Manserock-76. Elokuussa yhtye kuitenkin hajosi lopullisesti Seppo Tammilehdon lähtiessä takaisin Alwari Tuohitorven rumpaliksi. Ennalta sovittuja Kummitus-keikkoja tekivät vielä tämän jälkeenkin jonkin aikaa satunnaiset Tampereen bändipiirien kokoonpanot.


title: John Barnes

text: John Barnes voi viitata seuraaviin henkilöihin:


title: Luontaislääkintä

text:
Luontaislääkintä tai luontaishoito tai luonnonlääkintä tarkoittaa "Tietojätin" mukaan luonnonmukaisten hoitojen käyttämistä, joiden ei tulisi häiritä elimistön normaalia toimintaa. Luontaislääkinnän kannattajat käyttävät myös nimityksiä luontaislääketiede ja luonnonlääketiede. Luontaislääkinnässä on tavallisesti pyrkimyksenä tukea ja edistää elimistön omaa paranemiskykyä. Luontaislääkinnän lähestymistavassa pyritään koko ihmisyksilön huomioon ottamiseen, millä tarkoitetaan yleensä sitä, että ihminen nähdään fyysisen kehon, mielen ja hengen kokonaisuudeksi, ja hoitojen on tarkoitus vaikuttaa näihin kaikkiin puoliin. Luontaislääkinnän muotoja ovat esimerkiksi fytoterapia eli kasvilääkintä, luontaishoito-oppi (keskieurooppalainen), naturopatia,
perinteinen kiinalainen lääkintä sekä akupunktio, intialainen lääkintä eli ayurveda, homeopatia, aromaterapia, hieronta, kiropraktiikka, naprapatia, osteopatia, polariaterapia, refleksologia eli vyöhyketerapia, antroposofinen lääketiede, shiatsu, reiki, väriterapia ja Alexander-tekniikka. Manipulaatiohoitoja, kuten osteopatiaa, naprapatiaa ja kiropraktiikaa antavat Suomessa tarvittavan ammatillisen pätevyyden omaavat henkilöt. Myös akupunktiota käytetään nykyisin joskus osana virallisen lääketieteen hoitomuotoja, vaikka sen vaikuttavuudesta on varsin vähän näyttöä.


title: Luontaislääkintä

text: Useimmat luontaislääkinnän muodoista ovat lääketieteen kannalta uskomuslääkintää ja tiedeyhteisössä näitä oppeja ei katsota tieteellisiksi Suomessa.


title: Luontaislääkintä

text: Luonnonlääkkeellä voidaan tarkoittaa myös luonnosta saatavaa rekisteröityä lääkettä. Tällaisia on koululääketieteessä käytössä runsaasti alkaen morfiinista ja penisilliinistä aina viime vuosina kehitettyihin syöpälääkkeisiin kuten vinka-alkaloideihin ja taksaaneihin.


title: Luontaislääkintä

text: Saksassa lääkäreiksi opiskelevien opintoihin kuuluu luontaishoito-oppia (saks. "Naturheilverfaren" tai "Erfahrungsheilkunde" ), johon voi myös erikoistua. Luontaishoito-opin viisi klassista menetelmää ovat fytoterapia eli kasvilääkintä, vesi- ja lämpöhoidot, terveellinen ruokavalio (myös paastot), liikunta- ja hierontahoidot sekä terveet elämäntavat. Luontaishoito-opissa pyritään käynnistämään ja tukemaan elimistön itseparantamista.


title: Luontaislääkintä

text: Yksi yleisimmin käytetyistä luontaishoidoista on naturopatia eli luontaishoito-opin Yhdysvaltoihin, Kanadaan ja Englantiin levinnyt versio. Naturopatian opiskelijan ei tarvitse olla lääkäri ja koulutus kestää näissä maissa noin neljä vuotta. Naturopatiassa käytettyjä hoitomuotoja ovat muun muassa ravitsemus-, paasto-, yrtti- ja vesihoidot sekä hieronta. Luontaishoito-opissa ja naturopatiassa on tavoitteena kohentaa koko kehon yleisterveyttä ja useita hoitomenetelmiä käytetään rinnakkain.


title: Luontaislääkintä

text: Maailman terveysjärjestö WHO käyttää termiä "perinteinen lääkintä" (engl. "traditional medicine") tarkoittamaan hoitoja, joita käytettiin ennen modernin lääketieteen käyttöönottoa. Perinteisillä hoitomuodoilla tarkoitetaan sukupolvelta toiselle siirtyneitä tietoja, taitoja ja käytäntöjä, jotka ovat liittyneet kokonaisvaltaiseen parantamiseen sekä terveyden ylläpitämiseen. Maailman terveysjärjestö pyrkii edistämään perinteisten hoitomuotojen turvallista käyttöä. Maailman terveysjärjestö on kerännyt Genevessä sijaitsevaan arkistoon tietoja lääkekasvien ominaisuuksista ja käytöstä ja luetteloinut noin 20 000 lääkekasvia.


title: Luontaislääkintä

text: Luontaislääkintää ovat kautta aikojen harjoittaneet kansanparantajat, mutta myös historiallisesti merkittävät henkilöt ovat vaikuttaneet sen kehitykseen. Länsimaisen lääketieteen isää kreikkalaista Hippokratesta (s. 460 eaa.) voi pitää myös länsimaisen luontaislääkinnän uranuurtajana. Häneltä on peräisin luontaislääkinnän tärkein periaate, luonnollisten parantumisvoimien herättäminen. Hippokrates painotti parantumisessa terveellistä ruokavaliota ja terveitä elämäntapoja.


title: Luontaislääkintä

text: Keskiajalla kasvilääkintää harjoitettiin luostareissa, joissa viljeltiin lääkekasveja. Uudelle ajalle tultaessa Paracelsus (n. 1494–1541) toi esiin luonnollisten elämäntapojen sairauksia ehkäisevää ja parantavaa vaikutusta. Kuuluisa kasvitieteilijä ja Upsalan yliopiston lääketieteen professori Carl von Linné (1707–1778) luennoi terveistä elämäntavoista ja kuvasi lukuisien lääkekasvien vaikutuksia teoksessaan "Clavis medicinalis" (Lääkinnän avain).


title: Luontaislääkintä

text: 1800-luvulla esiintyi useita länsimaisen luontaislääkinnän kehittäjiä. Vinzenz Priessnitz (1799–1851) kehitti kääreitä, vesihoitoja, liikuntaa ja ruokavaliota käyttäviä parannusmenetelmiä. Hän perusti aikanaan kuuluisan Gräfenbergin hoitolaitoksen. Pappi Sebastian Kneipp (1821–1897) kehitti vesihoitoja ja Keski-Eurooppaan syntyi hänen nimeään kantavia hoitolaitoksia. Muita luontaislääkintään vaikuttaneita nimiä ovat olleet saksalainen Johann Schroth (1798–1856), lääkäri Moritz Schreber (1808–1861), Louis Kuhne, amerikkalainen lääkäri Edward Hooker Dewey (1840–1904), englantilainen lääkäri Alexander Haig, tohtori Heinrich Lahmann (1860–1905), lääketieteen tohtori Ernst Schweniger (1850–1964) ja 1900-luvun alkupuolella vaikuttaneet lääkäri Alfred Brauchte (1898–1964), sveitsiläinen lääkäri Max Bircher-Benner (1867–1939), tanskalainen Carl Ottosen, saksalainen lääkäri Wilhelm A. Wander ja suomalainen Are Waerland (1876–1955). Berliinin yliopistoon perustettiin vuonna 1920 luontaishoidon professuuri, jonka ensimmäinen haltija oli R. Schönenberg. Hänen seuraajansa P. Vogler laittoi alulle fysioterapian ja koulutti hierojia ja lääkintävoimistelijoita.


title: Luontaislääkintä

text: Kiinassa ja Intiassa luontaislääkinnällä on omat vuosituhansia pitkät perinteet.


title: Luontaislääkintä

text: Monia luontaislääkinnän muotoja ei ole tutkittu tieteellisesti ja jotkut pitävät niitä uskomuslääkintänä. Akupunktio on todettu toimivaksi joihinkin tarkoituksiin.


title: Luontaislääkintä

text: Fytoterapiassa eli kasvilääkinnässä käytetään yleensä mietoja rohdoskasveja tai niiden osia kokonaisina. Esimerkiksi valkosipulilla, inkiväärillä, reunuspäivänkakkaralla, piparmintulla ja mintulla on tutkitusti terveydellisiä vaikutuksia. Lääkekasvien käyttö fytoterapiassa eroaa lääketieteestä siinä, että lääketieteellisiä kasviperäisiä lääkkeitä varten pyritään eristämään vaikuttavia ainesosia yleensä voimakkaista rohdoskasveista. Noin neljäsosa maailmassa käytössä olevista lääketieteellisistä lääkkeistä on valmistettu perinteisistä lääkekasveista. Kasvien kemiallisia aineita ja niiden vaikutuksia tutkitaan farmakognosian tieteenhaarassa.


title: Luontaislääkintä

text: Saksassa toimiva tutkijoiden ja terveysalan edustajien elin Komissio E on julkaissut raportit noin 300 rohdoskasvista todeten niistä noin kaksi kolmasosaa tehokkaiksi ja turvallisiksi.


title: Luontaislääkintä

text: Mäkikuisman on todettu olevan lievän ja keskivaikean depression masennuksen hoidossa tehokkaampi kuin lumelääke ja yhtä tehokas kuin pienet annokset trisyklisiä masennuslääkkeitä. Sillä voi olla myös hankalia yhteisvaikutuksia muiden lääkeaineiden kanssa.


title: Luontaislääkintä

text: Luontaishoitoja ei usein voi testata lääketieteessä paljon käytetyllä kaksoissokkokokeella, jossa potilas saa itse tietämättään joko lumelääkettä tai tutkittavaa lääkettä. Tämä johtuu siitä, että monet luontaishoidot (esimerkiksi paasto, vesihoidot, valohoito ja hoito ruokavaliolla) eivät sovellu lumelääkkeinä annettaviksi ja lisäksi luontaishoidoissa käytetään yleensä useita hoitavia tekijöitä yhtä aikaa. Ruotsissa on tutkittu tähän tarkoitukseen suunnitellulla pitkittäistutkimusmenetelmällä paastojen ja tiukan ruokavalion noudattamiseen perustuvaa saksalaisen luontaishoito-opin menetelmää ("Föllingegård"-tutkimus 1970-1980-lukujen vaihteessa). Tutkimukseen osallistui 64 kroonisesti sairasta potilasta. Vuoden kuluttua tehtyjen laboratoriomittausten perusteella potilaiden tervehtyminen oli erittäin merkittävää. Potilaiden oman ilmoituksen mukaan 94 % ilmoitti vointinsa parantuneen ja 75 % ilmoitti sen parantuneen erittäin selvästi. Samankaltaista menetelmää tutkittiin myöhemmin myös Norjassa, ja paranemistulokset olivat merkittäviä.


title: Luontaislääkintä

text: Laajamittaisempi luontaisterapeuttien koulutus alkoi Suomessa 1980-luvulla, paljon myöhemmin kuin Ruotsissa, Keski-Euroopassa ja Amerikassa. Ensimmäiset suomalaiset kouluttajat olivat Kairon-instituutti ja Frantsilan yrttitila. Kaironissa saattoi 1980-luvun lopulla opiskella vyöhyketerapiaa, osteopatiaa ja homeopatiaa. Frantsilassa aloitettiin fytoterapian, shiatsun ja polariaterapian koulutuksilla. Nykyisin Suomessa voi saada koulutusta esimerkiksi osteopatiassa, homeopatiassa, Rosen-terapiassa, vyöhyketerapiassa, perinteisessä kiinalaisessa lääketieteessä, lymfaterapiassa ja naturopatiassa. Suurimpia kouluttajia ovat Kairon, Frantsila, Axelson ja Medika Nova.


title: Kyklooppi (yhtye)

text:
Kyklooppi oli Karhulassa 1970-luvulla vaikuttanut rockyhtye.
Kyklooppi perustettiin 1972, 1978 nimeksi vaihtui Roxy.


title: Kyläpelimannit

text: Kyläpelimannit oli yhtye, joka levytti 1970- ja 1980-luvuilla.


title: John Barnes (kirjailija)

text: John Barnes (s. 1957) on yhdysvaltalainen tieteiskirjailija, jonka teokset usein tutkailevat henkilökohtaisen moraalisen vastuun kysymyksiä laajemmassa yhteiskunnallisessa viitekehyksessä. Sosiaalikriittinen lähestymistapa nivoutuu usein hänen teostensa juonikehitelmiin. Hänen A Million Open Doors -teokseen pohjautuva sarjansa herättelee vakavia kysymyksiä globalisaation vaikutuksesta eristäytyneisiin yhteisöihin. Barnes on teatteritieteen tohtori ja hän opetti kyseistä oppialaa useita vuosia Coloradossa, jossa asuu edelleen.